ദിലീപിനു ജാമ്യത്തിന് ഇടപെട്ടിട്ടില്ല, ബാലചന്ദ്ര കുമാറിനെ പണം വാങ്ങാന് ചുമതലപ്പെടുത്തിയിട്ടുമില്ല : നെയ്യാറ്റിന്‍ക ബിഷപ് | www.vyganews.com\nദിലീപിനു ജാമ്യത്തിന് ഇടപെട്ടിട്ടില്ല, ബാലചന്ദ്ര കുമാറിനെ പണം വാങ്ങാന് ചുമതലപ്പെടുത്തിയിട്ടുമില്ല : നെയ്യാറ്റിന്‍ക ബിഷപ്\nThe church has said that the allegation made by actor Dileep in court that he paid Rs 10 lakh to Balachandra Kumar to pay to the Neyyattikara Bishop\nതിരുവനന്തപുരം : നെയ്യാറ്റിന്‍കര ബിഷപ്പിനു നല്കാന് പത്തു ലക്ഷം രൂപ ബാലചന്ദ്ര കുമാറിനു കൊടുത്തതായുള്ള നടന് ദിലീപിന്റെ പരാമര്‍ശം സത്യവിരുദ്ധമാമെന്ന് സഭ.\nദിലീപ് കേസില് രൂപതയ്ക്ക് ഒരു പങ്കുമില്ലെന്നും വിവാദങ്ങളിലേക്ക് വലിച്ചിഴയ്ക്കരുതെന്നും രൂപത വാര്‍ത്താ കുറിപ്പില് പറഞ്ഞു.\nദിലീപുമായോ സംവിധായകന് ബാലചന്ദ്രകുമാറുമായോ സഭയ്ക്കു ബന്ധമില്ല. ദിലീപിന്റെ ജാമ്യത്തിനായി ഇടപെട്ടിട്ടുമില്ല. ഇപ്പോഴുണ്ടായിരിക്കുന്്‌ന ആരോപണം അപകീര്‍ത്തിപ്പെടുത്താനാണെന്നും വിവാദങ്ങളിലേക്ക് ബിഷപ്പിനെ വലിച്ചിഴയ്ക്കരുതെന്നും രൂപതാ വക്താവ് മോണ്‍സിഞ്ഞോര് ജി. ക്രിസ്തുദാസ് പറഞ്ഞു. നടി ആക്രമിക്കപ്പെട്ട കേസില് അറസ്റ്റിലായി ജയിലില് കഴിഞ്ഞപ്പോള് ബാലചന്ദ്രകുമാറും തന്നെ കാണാന് വന്നിരുന്നുവെന്ന് ദിലീപ് പറയുന്നത്.\nജാമ്യം കിട്ടി പുറത്തിറങ്ങി ഒരു മാസത്തിനുശേഷം ബാലചന്ദ്രകുമാര് വീണ്ടും കാണാന് വന്നു. തന്റെ ഭാര്യയ്ക്കു പരിചയമുള്ള നെയ്യാറ്റിന്‍കര ബിഷപ്പിനെ ഇടപെടുത്തിയാണ് ജാമ്യം തരപ്പെടുത്തിയതെന്നും അദ്ദേഹത്തിന് പ്രതിഫലമായി പണം കൊടുക്കണമെന്നും ബാലചന്ദ്രകുമാര് പറഞ്ഞു.\nഈ ആവശ്യത്തിന് വഴങ്ങാതെ വന്നപ്പോള് ജാമ്യം റദ്ദാക്കിക്കാന് സാധിക്കുമെന്ന് ഭീഷണിപ്പെടുത്തി. ഈ ഇനത്തില് പലപ്പോഴായി 10 ലക്ഷം രൂപ ബാലചന്ദ്രകുമാര് കൈപ്പറ്റി.\nകൂടാതെ, ബാലചന്ദ്രകുമാര് സംവിധാനം ചെയ്യുന്ന സിനിമയില് അഭിനയിക്കാതിരുന്നതും അദ്ദേഹവുമായുള്ള ബന്ധം മോശമാക്കിയെന്നും ദിലീപ് പറയുന്നു.\nബാലചന്ദ്രകുമാറുമായുള്ള തന്റെ ഫോണ് ചാറ്റുകളുടെ വിശദാംശങ്ങള് അന്വേഷണ സംഘത്തിന്റെ പക്കലുണ്ടെന്നും ഹൈക്കോടതിയില് നല്‍കിയ മറുപടി സത്യവാങ്മൂലത്തില് ദിലീപ് പറയുന്നു.\nSummary: The church has said that the allegation made by actor Dileep in court that he paid Rs 10 lakh to Balachandra Kumar to pay to the Bishop of Neyyattinkara is untrue.\nwww.vyganews.com: ദിലീപിനു ജാമ്യത്തിന് ഇടപെട്ടിട്ടില്ല, ബാലചന്ദ്ര കുമാറിനെ പണം വാങ്ങാന് ചുമതലപ്പെടുത്തിയിട്ടുമില്ല : നെയ്യാറ്റിന്‍ക ബിഷപ്


Nitish Kumar is tired,he is no longer able to manage Bihar: Tejashwi Yadav | നിതീഷ് കുമാര‍് ക്ഷീണിതന്; അദ്ദേഹത്തിന് ബിഹാറിനെ കാര്യക്ഷമായി നയിക്കാനാവില്ല: തേജസ്വി യാദവ് - Malayalam Oneindia\nPublished: October 25 2020, 17:46 [IST]\nപാട്ന: ബിഹാറില് ആദ്യ ഘട്ട തിരഞ്ഞെടുപ്പിന് ദിവസങ്ങള് മാത്രം ശേഷിക്കെ മുഖ്യമന്ത്രി നിതീഷ് കുമാറിനും എന്‍ഡിഎ സര്‍ക്കാറിനുമെതിരെ രൂക്ഷ വിമര്‍ശനവുമായി പ്രതിപക്ഷ നേതാവ് തേജസ്വി യാദവ്. നിതീഷ് കുമാറിന്റെ കലപ്പഴക്കം ചെന്നതും ആവര്‍ത്തനവിരസതയുള്ളതുമായി പ്രസംഗങ്ങളില് ജനം മടുത്തു കഴിഞ്ഞെന്നാണ് ഞായറാഴ്ച തേജസ്വി യാദവ് അഭിപ്രായപ്പെട്ടത്. നിതീഷ് കുമാര് ക്ഷീണിതനാണ്. വിരസതയാര്‍ന്ന പ്രസംഗങ്ങളിലൂടെ യാഥാര്‍ത്ഥ്യങ്ങളില് നിന്നും യുക്തികളില് നിന്നും അദ്ദേഹം ഒഴിഞ്ഞു മാറുകയാണെന്ന് തേജസ്വി യാദവ് വിമര്‍ശിച്ചു.\nബിഹാറിലെ കോടിക്കണക്കിന് യുവാക്കളുടെ ഭാവി നശിപ്പിച്ചശേഷം അദ്ദേഹം ഇപ്പോള് ഭൂതകാലത്തിന്റെ താളുകള് മറിച്ചുനോക്കുകയാണ്. ജാതി-മത ഭേദങ്ങളേക്കാള് ബിഹാര് തിരഞ്ഞെടുപ്പിനെ സ്വാധീനിക്കാന് പോവുന്നത് തൊഴിലില്ലായ്മയായിരിതക്കും. ക്ഷീണിതനായ നിതീഷ് കുമാറിന് ഇനി ബിഹാറിനെ നഴിക്കാന‍് കഴിയില്ലെന്നും തേജസ്വി യാദവ് കുറ്റപ്പെടുത്തി. മഹാസഖ്യത്തിന്‍റെ മുഖ്യമന്ത്രി സ്ഥാനാര്‍ത്ഥി കൂടിയാണ് അദ്ദേഹം.\nതേജസ്വി യാദവിനും അദ്ദേഹത്തിന്‍റെ മുന് മുഖ്യമന്ത്രിമാരായ മാതാപിതാക്കള്‍ക്കുമെതിരെ നിതീഷ് കുമാര് കഴിഞ്ഞ ദിവസം രൂക്ഷമായ ഭാഷയില് വിമര്‍ശനം ഉയന്നിയിച്ചിരുന്നു. ഇതിന് മറുപടിയെന്നോണമാണ് എന്‍ഡിഎയുടെ മുഖ്യമന്ത്രി സ്ഥാനാര്‍ത്ഥിയായ നിതീഷ് കുമാറിന് മറുപടിയുമായി തേജസ്വി യാദവ് ഇന്ന് രംഗത്തെത്തിയത്.\nഅവസരം കിട്ടിയപ്പോൾ സ്കൂളുകളോ കോളേജുകളോ നിര്‍മ്മിച്ചോയെന്ന് എന്ന് തേജ്വസി യാദവ് അച്ഛനോടോ അമ്മയോടോ ചോദിക്കണമെന്നായിരുന്നു നിതീഷ് കുമാര് പറഞ്ഞത്. പേരെടുത്ത് പറയാതെയായിരുന്നു നിതീഷ് കുമാറിന്‍റെ വിമര്‍ശനം ' മറ്റ് ചിലര്‍ക്കും ഇവിടെ ഭരിക്കാന് അവസരം ലഭിച്ചിരുന്നു. എന്നാല് അവര് എന്ത് ചെയ്തു. ഒരു സ്കൂളോ കോളേജോ നിർമിച്ചോ? അതിനെ കുറിച്ച് നിങ്ങളുടെ അച്ഛനോടും അമ്മയോടും ചോദിക്കണം. അന്യായമായ മാര്‍ഗത്തിലൂടെ പണമുണ്ടാക്കാനായിരുന്നു അവര് ഭരിച്ചപ്പോള് ശ്രമിച്ചത്. അവര് അത്തരത്തില് പണമുണ്ടാക്കി. ജയിലില് പോയി പിന്നീട് അദ്ദേഹത്തിന്റെ ഭാര്യയെ കസേരയിലിരുത്തി. ഇതാണ് നമ്മുടെ സംസ്ഥാനത്ത് സംഭവിച്ചതെന്നുമായിരുന്നു നിതീഷ് കുമാര് പറഞ്ഞത്.\nഇന്ത്യന് വംശജരെ കൈയ്യിലെടുക്കാന് ട്രംപ്, അധികാരം ലഭിച്ചാല് ചൈനയില് നിന്ന് ഇന്ത്യയെ രക്ഷിക്കും !!\nNitish Kumar is tired,he is no longer able to manage Bihar: Tejashwi Yadav\nStory first published: Sunday, October 25, 2020, 17:46 [IST]


വായിച്ചുതീരാനാകാത്ത ഒരു അപൂര്‍വ്വജീവിതം\nഭാഗ്യലക്ഷ്മിയെ എന്റെ കുടുംബത്തിലെ ഒരംഗമായിട്ടേ ഞാന് കണ്ടിട്ടുള്ളൂ. മദ്രാസ്സില് വല്യമ്മയോടൊപ്പം കുട്ടികള്‍ക്കു ശബ്ദം കൊടുക്കാന് വരുമ്പോള് തൊട്ടുള്ള പരിചയമാണ്. അന്നു ഞാന് സ്വതന്ത്ര സംവിധായകനായിട്ടില്ല. പാവാടയില്‍നിന്നു ദാവണിയിലേക്കും സാരിയിലേക്കുമൊക്കെയുള്ള ലക്ഷ്മിയുടെ വളര്‍ച്ച ഞങ്ങളുടെ കണ്മുന്നിലൂടെയായിരുന്നു. പ്ക്ഷേ അന്നു ഞാന് കണ്ട ഭാഗ്യലക്ഷ്മിയല്ല യഥാര്‍ത്ഥ ഭാഗ്യലക്ഷ്മിയെന്ന് തിരിച്ചറിയുന്നത് . വാസ്തവത്തില് മാതൃഭൂമി ആഴ്ചപ്പതിപ്പില് വന്ന ലേഖനം വായിച്ചപ്പോഴാണ്. അത് വായിച്ചിരുന്നു ഞാന് തരിച്ചിരുന്നുപോയി. സങ്കടത്തിന്റെ ഒരു കറ്റല് ഈ പെണ് കുട്ടിയുടെ ഉള്ളീലിരമ്പുന്നത് ഞങ്ങളാരുമറിഞ്ഞിട്ടില്ലായിരുന്നു. ഞാന് വിളിച്ചു. വിളിച്ചപ്പോള് ലക്ഷ്മി പറഞ്ഞു: ‘ഞാന് വിശദമായി എഴുതാന് പോകുകയാണ് സത്യേട്ടാ; ഒരു ആത്മകഥപോലെ’. ഇപ്പോള് അത് എഴുതപ്പെട്ടിരിക്കുന്നു. . വരും തലമുറയ്ക്കുള്ള ഒരു പാഠപുസ്തകമാണ് ഈ ആത്മാവിഷ്കാരം എന്നു ഞാന് വിശ്വസിക്കുന്നു.\nഏറ്റവും ലളിതമായ ഭാഷയാണ് ഏറ്റവും നല്ല ഭാഷയെന്ന് എം.ടി. പറഞ്ഞിട്ടുണ്ട്. മാധവിക്കുട്ടിയുടെയൊക്കെ വാക്കുകള് നമ്മുടെയൊക്കെ ഉള്ളില് പതിഞ്ഞു പോകുന്നത് അതിന്റെ ലാളിത്യം കൊണ്ടാണ്. അറിഞ്ഞോ അറിയാതെയോ ഭാഗ്യലക്ഷ്മി ചെയ്തിരിക്കുന്നതും അതുതന്നെയാണ്. അറ്റൊരാള് വായിച്ച് നമ്മള് കണ്ണടച്ച് കേട്ടിരുന്നാല് ലക്ഷ്മി സംസാരിക്കുന്നതു പോലെ തോന്നു. ഒട്ടുംകൃത്രിമത്വമില്ലാതെ, ഒരലങ്കാരവുമില്ലാതെ ഹൃദയത്തില്‍നിന്നൊഴുകി വരുന്നതുപോലെ! അതും എന്നെ അതിശയിപ്പിച്ചു.\nജീവിതത്തിന്റെ പലഘട്ടങ്ങളീല് ഭാഗ്യലക്ഷ്മിയുടെ പല മുഖങ്ങള് ഞാന് കണ്ടിട്ടുണ്ട്. ചിലപ്പോള് തോന്നും ഒരു പാവമാണെന്ന്. ചിലപ്പോള് ഒരു ചട്ടമ്പിയുടേ ഭാവം. 19 വയസ്സുള്ളപ്പോള് , അനാവശ്യം പറഞ്ഞു വന്ന പ്രശസ്തനായ ഒരു നടനെ തെരുവുപിള്ളേരുടെ ഭാഷയില് ചീത്ത പറഞ്ഞോറ്റിക്കുന്നത് ഞാന് കണ്ടിട്ടുണ്ട്. കാഴ്ചയില് സുന്ദരിയായിരുന്നിട്ടും സിനിമയുടെ ചതിക്കുഴികളില് വീണു പോകാതിരുന്നത് സ്വയം സംരക്ഷിക്കാനുള്ള ഈ കഴിവുകൊണ്ടു തന്നെയാകണം. ഭാഗ്യലക്ഷ്മി എന്നും തനിച്ചുതന്നെയായിരുന്നു. വിവാഹവും വിവാഹമോചനവും പിന്നീടു വന്ന് പ്രണയവും അതില്‍നിന്നുള്ള നിശ്ശബ്ദമായ പിന്വാങ്ങലുമൊക്കെ സ്വയം തീരുമാനിച്ച കാര്യങ്ങളാണ്. അതിന് ഒരാളേയും കൂട്ടു പിടിച്ചിട്ടില്ല. ഈ ആത്മകഥയുടെ നീളം ഒരാളേയും കുറ്റപ്പെടൂത്തിയിട്ടില്ല. അതിനെയാണ് തന്റേടം എന്നു വിളിക്കുന്നത്.\nഎന്റെ അറിവില് തന്റെ സ്വകാര്യങ്ങള് ലക്ഷ്മി ആദ്യമായി ചുറ്റുമുള്ള ലോകത്തോട് വെളീപ്പെടുത്തുന്നത് ഈ കുറിപ്പുകളിലൂടെയാണ്. അതിനാകട്ടെ നല്ലൊരു തിരക്കഥയുടെ ചാരുതയുണ്ട്. വായനക്കാരെ തന്നോടൊപ്പം യാത്ര ചെയ്യാന് പ്രേരിപ്പിക്കുക എന്നതാണ് നല്ല എഴുത്തുകാരുടെ ലക്ഷനം. ഭാഗ്യലക്ഷ്മിയോടൊപ്പം നമ്മളും ആ യാത്രയില് പങ്കാളികളാകുന്നു. അതുകൊണ്ടാണ് ബാലമന്ദിരത്തില് അനാഥമാക്കപ്പെട്ട ആ കൊച്ചു പേണ് കുട്ടിയുടെ സങ്കടം കണ്ട് നമ്മുടെ കണ്ണ് നനയുന്നത്.\nഭാഗ്യലക്ഷ്മി അഹങ്കാരിയാണെന്ന് ഞാനും കേട്ടിട്ടുണ്ട്. പക്ഷേ, അതു പറയുന്നവരേക്കാള് എനിക്കു വിശ്വാസം ഭാഗ്യലക്ഷ്മിയെത്തന്നെയായിരുന്നു. മറ്റുള്ളവരില് അസൂയ ജനിപ്പിക്കാന് സാധിക്കുക ഒരു വ്യക്തി എല്ലാനിലയിലും വളരുമ്പോഴാണ്. ലക്ഷ്മിയോട് ഇപ്പോഴും പലര്‍ക്കും അസൂയ തോന്നുന്നുണ്ടാവാം. ഈ പുസ്തകം പോലും ഭാഗ്യലക്ഷ്മിയുടെ വളര്‍ച്ചതന്നെയാണല്ലോ. ഇനിയും അസൂയപ്പെടാന് കാലം എത്രയോ ബാക്കി നില്‍ക്കുന്നു.\nതൊഴില്പരമായ മത്സരം ഭാഗ്യലക്ഷ്മിക്ക് ആരോടും ഉള്ളതായി എനിക്കു തോന്നിയിട്ടില്ല. നായികമാര്‍ക്കു മാത്രം ശബ്ദം കൊടുത്തുകൊണ്ടിരിക്കുമ്പോള് പുതിയൊരു നായിക വന്നാല് സ്വാഭാവികമായും ഡബ്ബിങ്ങ് ആര്‍ട്ടിസ്റ്റുകള്‍ക്ക് പ്രതീക്ഷ കൂടും. അവിടെയും ഭാഗ്യലക്ഷ്മി എന്നെ അത്ഭുതപ്പെടുത്തിയിട്ടുണ്ട്. ‘ വീണ്ടും ചില വീട്ടു കാര്യങ്ങളില് ’ സംയുക്ത വര്‍മ്മ എന്ന പുതുമുഖമാണ് അഭിനയിക്കുന്നത് ശബ്ദം കൊടുക്കനം എന്നു പറഞ്ഞപ്പോള് ‘ ആ കുട്ടി മലയാളിയല്ലെ, സ്വന്തം ശബ്ദത്തില് ഡബ്ബു ചെയ്തുനോക്കാന് പറയൂ’ എന്നാണ് എന്നോട് പറഞ്ഞത് . ഭാഗ്യലക്ഷ്മിയുടെ ശബ്ദം ആ കഥാപാത്രത്തിന് വേണം എന്നു ഞാന് ആവശ്യപ്പെട്ടപ്പോള് സന്തോഷത്തോടെ വന്നു ചെയ്തു തരികയും ചെയ്തു. ‘ യാത്രക്കാരുടെ ശ്രദ്ധയ്ക്ക് ’എന്ന സിനിമയില് സൌന്ദര്യയ്ക്ക് ശബ്ദം കൊടുക്കുമ്പോഴും ഒരു കലാകാരിയുടെ ആത്മാര്‍ത്ഥത ഞാന് കണ്ടു. ഭാഷ അറിയില്ലെങ്കിലും സംഭാഷണമൊക്കെ അര്‍ത്ഥമറിഞ്ഞ് മനഃപാഠമാക്കിയാണ് സൌന്ദര്യ അഭിനയിക്കുക. അതുകൊണ്ടുതന്നെ ആ ശബ്ദത്തിലെ വികാരം അനുകരിക്കാനാകാത്തതാണ്. ഓരോ ഷോട്ടും ഡബ്ബുചെയ്തു കഴിഞ്ഞ് പൈലറ്റ് ട്രാക്ക് വീണ്ടും കേട്ടാല് ഭാഗ്യലക്ഷ്മി പറയും, ‘അയ്യോ! സൌന്ദര്യ അഭിനയിച്ച അത്രയും വന്നില്ല, നമുക്ക ഒരിക്കല്‍ക്കൂടി നോക്കാം’. പിന്നെപ്പിന്നെ സൌന്ദര്യയുടെ ശബ്ദം കേള്‍പ്പിക്കാതെയാണ് ഞാന് ഡബ്ബു ചെയ്യിച്ചത്.\nഏതൊരു ജോലിയിലും വിജയിക്കാന് ഒരൊറ്റ വഴിയേ ഉള്ളൂ... ചെയ്യുന്ന ജോലി ആത്മാര്‍ത്ഥതയോടെ ചെയ്യുക. അതില് പൂര്‍ണ്ണമായി മനസ്സര്‍പ്പിക്കുക. ഭാഗ്യലക്ഷ്മി വിജയിക്കന്നതും ഈ അര്‍പ്പണം കൊണ്ടാണ്. അതു ഡബ്ബിങ്ങില് മാത്രമല്ല; എല്ലാ മേഖലയിലും. സംഘടനാ പ്രവര്‍ത്തനത്തിലായാലും കുടുംബജീവിതത്തിലായാലും സ്നേഹത്തിലും പ്രണയത്തിലും വിദ്വേഷത്തിലുമൊക്കെ ആ ആത്മാര്‍ത്ഥത ഞാന് ക്ണ്ടിട്ടുണ്ട്. ഈ പുസ്തകം വിജയിക്കുന്നതും അതുകൊണ്ടുതന്നെ. ഇതെല്ലാം മനസ്സില് വച്ചു തന്നെയാണ് ഈ ആത്മാവിഷ്കാരം ഒരു പാഠപുസ്തകമാണെന്ന് ആദ്യമേ ഞാന് പരഞ്ഞത്. ഇന്നത്തെതിലും ദുസ്സഹമായേക്കാവുന്ന ജീവിതഭൂമുകളില് വളര്‍ന്നുവരേണ്ട , ജീവിക്കേണ്ട പെണ്‍കുട്ടികള്‍ക്കും വീട്ടമ്മമാര്‍ക്കുമെല്ലാം കരുത്തു പകരുന്ന പാഠപുസ്തകം സര്‍വ്വോപരി താങ്ങാന് കുടുംബത്തിന്റെയോ സമ്പത്തിന്റെയോ പശ്ചാത്തലശക്തികളൊന്നുമില്ലാതെ ഒരു സാധാരണ പെണ്ണിന് ആത്മവിശ്വാസത്തോടെ ജീവിക്കാനുള്ള കരുത്തു പകരുന്ന പാഠപുസ്തകം.\nപുസ്തകം വായിച്ചുതീര്‍ത്ത് മറ്റക്കി വയ്ക്കുമ്പോഴും ഒരു സംശയം ബാക്കിയാവുന്നു, യാഥാര്‍ത്ഥ ഭാഗ്യലക്ഷ്മിയെ നമ്മള് പൂര്‍ണ്ണമായും മനസ്സിലാക്കിയോ? നമ്മളോടു പങ്കുവയ്ക്കാത്ത സങ്കടങ്ങളും സന്തോഷങ്ങളും ഇനിയുമവര്‍ക്കുണ്ടോ? അറിയില്ല. ഒരിക്കലും വായിച്ചുതീരാത്ത ഒരു പുസ്തകം തന്നെയാണ് ഭാഗ്യലക്ഷ്മി.\nപ്രസാധനം - മാതൃഭൂമി ബുക്സ്\nവില - 175.00


vellappally against nss: 'മറ്റുള്ളവരെ കുത്തിനോവിക്കുന്നത് എന്തിന്'; ഒരു സമുദായ നേതാവിന് ജാതിവാല് മുളച്ചെന്നും വെള്ളാപ്പള്ളി - sndp general secretary vellappally-natesan-slams-nss over caste reservation | Samayam Malayalam\nsndp general secretary vellappally-natesan-slams-nss over caste reservation\nSamayam Malayalam | Updated: 07 Nov 2019, 11:07:00 PM\nഎൻഎസ്എസ് ജനറൽ സെക്രട്ടറി സുകുമാരൻ നായർക്കെതിരെ എസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശൻ. ഒരു സമുദായ നേതാവിന് ജാതിവാൽ മുളച്ചെന്നും ജാതി പറഞ്ഞ് ഈഴവ സമുദായത്തെ ദ്രോഹിക്കുകയാണെന്നും വിമർശനം.\nകൊല്ലം: എൻഎസ്എസിനെതിരെ രൂക്ഷ വിമർശനവുമായി എസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശൻ. ഒരു സമുദായ നേതാവിന് ജാതിവാൽ മുളച്ചെന്നും ജാതി പറഞ്ഞ് ഈഴവ സമുദായത്തെ ദ്രോഹിക്കുകയാണെന്നും വെള്ളാപ്പള്ളി പറഞ്ഞു. കൊല്ലത്ത് നടന്ന ആർ ശങ്കർ അനുസ്മരണ യോഗത്തിലായിരുന്നു വെള്ളാപ്പള്ളിയുടെ വിമർശനങ്ങൾ.\nസംവരണ വിഷയത്തെച്ചൊല്ലിയാണ് വെള്ളാപ്പള്ളിയുടെ വിമർശനങ്ങൾ. 'ഈഴവ വിരോധം ആളിക്കത്തിക്കുന്നതാണ് സംവരണം സംബന്ധിച്ച് സുപ്രീംകോടതിയില് നല്‍കിയിരിക്കുന്ന കേസ്. അവര്‍ക്ക് വേണ്ടത് വാങ്ങിച്ചോട്ടേ, മറ്റുള്ളവരെ കുത്തിനോവിക്കുന്നത് എന്തിനാണ്' വെള്ളാപ്പള്ളി ചോദിച്ചു.\nനവോത്ഥാന സമിതിയിൽ പങ്കുചേരാത്ത എൻഎസ്എസ് നയത്തിനെയും വെള്ളാപ്പള്ളി കടന്നാക്രമിച്ചു. 'നവോത്ഥാന സമിതിയില് പങ്കെടുക്കാത്തവര് മാനസിക വൈകല്യമുള്ളവരും മാനസിക വികാസമില്ലാത്തവരുമാണ്' വെള്ളാപ്പള്ളി പറഞ്ഞു.\nAlso Read: ജാതി പറഞ്ഞുള്ള വോട്ട് പിടിത്തം കേരളത്തെ ഭ്രാന്താലയമാക്കി മാറ്റും: വെള്ളാപ്പള്ളി നടേശൻ\nഉപതെരഞ്ഞെടുപ്പിനു മുമ്പും വെള്ളാപ്പള്ളി എൻഎസ്എസിനെതിരെ രംഗത്തെത്തിയിരുന്നു. ഇതിനു പിന്നാലെയാണ് കൊല്ലത്ത് നടത്തിയ പരാമർശങ്ങൾ. എൻഎസ്എസ് യുഡിഎഫിനായി വോട്ടുപിടിക്കുകയാണെന്ന ആരോപണം ഉയർന്നപ്പോഴും വെള്ളാപ്പള്ളി വിമർശനങ്ങളുമായി രംഗത്തെത്തിയിരുന്നു. ജാതി പറഞ്ഞുള്ള വോട്ടുപിടിത്തും ശരിയല്ലെന്നായിരുന്നു അന്ന് നടത്തിയ പരാമർശം.\nഎവിടെയും ഈഴവസമുദായത്തെ തകർക്കുക എന്ന ലക്ഷ്യത്തോടെയാണ് എൻഎസ്എസ് പ്രവർത്തിക്കുന്നതെന്നും കേരള സമൂഹം മാടമ്പിത്തരം ഒരിക്കലും സഹിക്കില്ലെന്നും വെള്ളാപ്പള്ളി ഉപതെരഞ്ഞെടുപ്പിന് മുമ്പ് പറഞ്ഞിരുന്നു. ജാതി നോക്കിയാണ് മുഖ്യമന്ത്രിക്കെതിരെ എൻഎസ്എസ് വിമർശനങ്ങൾ നടത്തുന്നതെന്നും അദ്ദേഹം ആരോപിച്ചിരുന്നു.\nസൂര്യനെല്ലിയിൽ ഒരു കുടുംബത്തിലെ മൂന്നുപേർ മരിച്ച നിലയിൽ ആര്‍ട്ടിക്കിള് ഷോ\nവെള്ളാപ്പള്ളി നടേശൻ എൻഎസ്എസ് Vellappally Natesan vellappally against nss SNDP nss\nWeb Title : sndp general secretary vellappally-natesan-slams-nss over caste reservation


June 5, 2019 - TVSAMSKARA\nവയലിനിസ്റ്റ് ബാലഭാസ്‌കറിന്റെ മരണം അപകടമല്ലെന്ന് മിമിക്രി കലാകാരന് കലാഭവന് സോബി പറഞ്ഞു. മരണം സംബന്ധിച്ച് ക്രൈംബ്രാഞ്ച് വിശദമായ അന്വേഷണം നടത്തുന്നുണ്ടെന്നും മാധ്യമങ്ങളോട് പറയാത്ത ചില കാര്യങ്ങള് ക്രൈംബ്രാഞ്ചിനോട്…\nഐഎസ് തീവ്രവാദികള് പരിശീലനം നേടി കേരളത്തിലേയ്ക്ക്: ഐബിയുടെ രഹസ്യ റിപ്പോര്‍ട്ട്\nഐഎസ് തീവ്രവാദികള് പരിശീലനം നേടി കേരളത്തിലേയ്ക്ക്: ഐബിയുടെ രഹസ്യ റിപ്പോര്‍ട്ട് Like Like Love Haha Wow Sad Angry\nനിപ; വടക്കേക്കര പഞ്ചായത്തിലെ എല്ലാ പരിപാടികളും ഒഴിവാക്കണം; സ്കൂളുകൾ തുറക്കുന്നതും മാറ്റിയേക്കും\nനിപ വൈറസ് ബാധ സ്ഥിരീകരിച്ച എറണാകുളത്തെ വടക്കേക്കര പഞ്ചായത്തില് ആളുകൾ കൂടുന്ന എല്ലാ പൊതു, സ്വകാര്യ പരിപാടികളും ഒഴിവാക്കണമെന്ന് ആരോഗ്യവകുപ്പിന്‍റെ നിർദ്ദേശം. വിവാഹങ്ങൾ അടക്കമുള്ള ചടങ്ങുകൾ ഒഴിവാക്കാനാണ്…\nനിപ: ആശങ്കകളൊഴിഞ്ഞ് തൃശൂര്; നിരീക്ഷണത്തിലിരുന്ന 3പേരുടെയും പനി ഭേദപ്പെട്ടു\nനിപ വൈറസ് ബാധയുടെ പശ്ചാത്തലത്തില് തൃശൂരില് നിരീക്ഷണത്തിലിരുന്ന മൂന്നുപേരുടെയും പനി ഭേദപ്പെട്ടു. ജില്ലയില് മുപ്പത്തിനാലുപേര് നിരീക്ഷണത്തിലെന്ന് ഡിഎംഒ അറിയിച്ചു. തൃശൂര് ജില്ലയില് നിപ വൈറസ് ബാധിച്ച വിദ്യാര്‍ത്ഥിയുമായി…\nപുല്‍വാമയില് വീണ്ടും ഭീകരാക്രമണം; വെടിയേറ്റ് യുവതി മരിച്ചു; ഒരാള്‍ക്ക് പരിക്ക്\nജമ്മു കശ്മീരിലെ പുല്‍വാമയില് വീണ്ടും ഭീകരാക്രമണം. ആക്രമണത്തിൽ വെടിയേറ്റ് യുവതി മരിച്ചു. പുല്‍വാമയിലെ നര്‍ബാല് ഗ്രാമത്തില് ഇന്ന് പുലര്‍ച്ചയോടെയായിരുന്നു സംഭവം. വീട്ടിലേക്ക് അതിക്രമിച്ച് കടന്നാണ് നഗീന ബാനു…\nഅധികാരത്തര്‍ക്കം; വിട്ടുവീഴ്ചയ്ക്കില്ലാതെ ജോസഫ് വിഭാഗം; സമവായത്തിന് സഹകരിക്കണമെന്ന് മോന്‍സ് ജോസഫ്\nകേരള കോണ്‍ഗ്രസ് എം ചെയര്‍മാന് സ്ഥാനത്തില് വിട്ടു വീഴ്ചയ്ക്കില്ലാതെ ജോസഫ് വിഭാഗം. സംസ്ഥാന കമ്മറ്റി വിളിക്കുന്നതിന് മുന്‍പ് സമവായത്തിലൂടെ പ്രശ്നം പരിഹരിക്കാനുള്ള നീക്കമാണ് ജോസഫ് വിഭാഗം നടത്തുന്നത്.…\nധോണിയുടെയും കെജ്രിവാളിന്‍റെയും പേരുകളുമായി ഐഎസ് തീവ്രവാദികളുടെ ചുമരെഴുത്ത്: മുംബൈയില് അതീവ ജാഗ്രത\nഡൽഹി മുഖ്യമന്ത്രി അരവിന്ദ് കെജ്രിവാളിനെയും ക്രിക്കറ്റ് താരം മഹേന്ദ്രസിംഗ് ധോണിയേയും ഉൾപ്പെടുത്തി ആഗോള ഭീകര സംഘടനയായ ഇസ്ലാമിക് സ്റ്റേറ്റിനെ അനുകൂലിച്ചുകൊണ്ടുള്ള ചുമരെഴുത്തുകൾ പ്രത്യക്ഷപ്പെട്ടു. മുംബൈ റായ്‌ഗഡ് ജില്ലയിലെ…\nനിപ: നിരീക്ഷണത്തിലുള്ളവരുടെ എണ്ണം 311 ആയി; വിദ്യാര്‍ത്ഥിയുടെ നില തൃപ്തികരമായി തുടരുന്നു\nസംസ്ഥാനത്ത് നിപ സ്ഥിരീകരിച്ച സാഹചര്യത്തില് മുന്‍കരുതലിന്റെ ഭാഗമായി നിരീക്ഷണത്തിലുള്ളവരുടെ എണ്ണം 311 ആയി വര്‍ധിച്ചു. കഴിഞ്ഞ ദിവസം നിപ സ്ഥിരീകരിച്ച പറവൂര് സ്വദേശിയുടെ ആരോഗ്യ നില തൃപ്തികരമെന്ന്…\nവ്രതശുദ്ധിയുടെ ആത്മപുണ്യവുമായി ചെറിയ പെരുന്നാള്\nവ്രതശുദ്ധിയുടെ പുണ്യവുമായി വിശ്വാസികള് ഇന്ന് അത്യാഘോഷപൂര്‍വ്വം ചെറിയ പെരുന്നാള് ആഘോഷിക്കുകയാണ്. പള്ളികളിലും ഈദ് ഗാഹുകളിലും പെരുന്നാള് നമസ്കാരം നടന്നു. 30 നോമ്പുകളുടെ പുണ്യം ആര്‍ജ്ജിച്ചാണ് വിശ്വാസി സമൂഹം…


rima kallingal share lini character expirience in virus movie - Malayalam Filmibeat\n| Published: Wednesday, June 12, 2019, 16:35 [IST]\nഅതിജീവനത്തിന്റെ കഥ പറഞ്ഞ് പ്രേക്ഷക കയ്യടി വാങ്ങിയ ചിത്രമാണ് ആഷിഖ് അബു സംവിധാനം ചെയ്ത വൈറസ്. ജനങ്ങൾ മൾമുനയിലൂടെ കടന്നു പോയ ഒരു കാലകത്തെ ഒന്നുകൂടി ജനങ്ങളുടെ മുന്നിൽ അവതരിപ്പിക്കുകയായിരുന്നു വൈറസിലൂടെ സംവിധായകൻ. കേട്ട് കേൾവി പോലുമില്ലാത്ത രോഗത്തെ ഒറ്റക്കെട്ടായി പൊരുതി തോൽപ്പിച്ച അതിജീവനത്തിന്റെ ചരിത്രമാണ് നിപയ്ക്ക് പറയാനുള്ളത്. . ഭയപ്പെടുകയല്ല അതിജീവനമാണ് വേണ്ടതെന്ന് തെളിയിച്ച ഒരു കാലഘട്ടം കൂടിയായിരുന്നു അത്.\nവൈറസ് എന്ന ചിത്രം കേരളീയരുടെ കഥയാണ്. ചിത്രത്തിലെ ഓരോ കഥാപാത്രങ്ങൾക്കും ജനങ്ങളുമായി വളരെ അടുത്ത ബന്ധമുണ്ട്. വൈറസിലെ പല കഥപാത്രങ്ങളും തമ്മളിൽ പലരുമാണെന്ന് തോന്നി പോകും. നിപ എന്ന് കേൾക്കുമ്പോൾ ആദ്യം എല്ലാവരുടേയും മനസ്സിൽ ഓടിയെത്തുന്നത് സിസ്റ്റർ ലിനിയുടേതാണ്. ചിത്രത്തിൽ ലിനിയായി എത്തിയത് റിമ കല്ലിങ്കലായിരുന്നു. ലിനി സ്ക്രീനിൽ എത്തിയപ്പോൾ അഖിലയായി മാറുകയായിരുന്നു. സിസ്റ്റർ ലിനിയെ സ്ക്രീനിൽ അവതരിപ്പിച്ചപ്പോഴുണ്ടായ അനുഭവത്തെ കുറിച്ചു ഹപ്രതികരണത്തെ കുറിച്ചു താരം വെളിപ്പടുത്തുകയാണ്. മലയാളം ന്യൂസ് 18 ന് നൽകിയ അഭിമുഖത്തിലാണ് താരം ഇക്കാര്യം പറഞ്ഞത്.\nവല്ലാത്തൊരു അവസ്ഥയിലൂടെയായിരുന്നു മനസ് കടന്ന് പോയത്. സിസ്റ്റർ ലിനിയുടെ അവസാന നിമിഷങ്ങളായിരുന്നു കാണിച്ചിരുന്നത്. അവസാന നിമിഷം അവർ എന്താണ് ചിന്തിച്ചത്, മനസ്സ് എന്തൊക്കെ വികാരങ്ങളിലൂടെ.യാണ് സഞ്ചരിച്ചത് എന്നിങ്ങനെ വളരെ അഗാധമായ പ്രോസസ് ചെയ്യേണ്ട കാര്യമാണ്. ആ ഒരു അവസ്ഥയിൽ ജീവിക്കുന്ന ഒരാൾ എന്തൊക്കെ ചിന്തിക്കും എന്തൊക്കെ തിരിഞ്ഞു നോക്കും എന്നിങ്ങനെയൊക്കെ മനസ്സിലാക്കേണ്ടിയിരുന്നു. ഇനി മക്കളേയും കുടുംബത്തേയും കാണാൻ പറ്റില്ല, മനസ്സിൽ അവസാന യാത്രയ്ക്കായി ഒരുങ്ങിയിരിക്കുന്നവരുടെ അവസ്ഥ എന്തായിരിക്കുമെന്ന് ആരോടാണ് ചോദിക്കുക. ഇതുളള തയ്യാറെടുപ്പ് എങ്ങനെയെയാകണമെന്ന് അറിയില്ലായിരുന്നെന്ന് റിമ പറഞ്ഞു.\nലിനിയുടെ കുടുംബത്തെ നേരിൽ കണ്ടപ്പോൾ\nസ്വകാര്യ മാനിച്ചാണ് തങ്ങൾ ഈ സിനിമ ചെയ്തിരിക്കുന്നത്. തങ്ങളുടെ ആവശ്യത്തിനു വേണ്ടി ഇവർ നേരിട്ട വേദനകൾ ഒരിക്കൽ കൂടി നൽകുന്നത് ശരിയല്ലെന്നുള്ള ക‍ൃത്യമായബോധം ആദ്യമേയുണ്ടായിരുന്നു. അവർക്ക് പറയാനുള്ളത് കേൾക്കുക , അല്ലാതെ ഒരു രീതിയിലും അങ്ങോട്ട് ഒന്നും ആവള്യപ്പെട്ടിരുന്നില്ല. . അവർക്ക് വേദന തോന്നാതെ പറയാൻ പറ്റിയ കാര്യങ്ങൾ മാത്രമേ കേൾക്കുകയും എടുക്കുകയും ചെയ്തിട്ടുള്ളൂ.\nമുഴുവൻ സ്നേഹവും കൊടുത്താണ് അവസാന ഘട്ടം വരെ നെഴ്സുമാർ ലിനിയെ പരിചരിച്ചത്. അവരിൽ ഒരാൾക്ക് ഈ അവസ്ഥ വന്നപ്പോൾ എത്രത്തോളം സഹാനുഭൂതിയോടും സഹതാപത്തോടും കൂടി പരിചരിച്ചു എന്ന് തെളിയിക്കുന്നതാണ് സിനിമയിൽ സിസ്റ്റർ അഖിലയോട് ഡോക്ടർ ഉണ്ണിമായ സംസാരിക്കുന്ന ആ രംഗം . അവർ ചെയ്യുന്ന കാര്യങ്ങളുടെ ആഴവും പരപ്പും അവർക്കു മാത്രമേ അറിയാൻ സാധിക്കൂള്ളൂ. എത്രയൊക്കെ മനസ്സിലാക്കാൻ ശ്രമിച്ചാലും അവരുടെ മാനസിക സംഘർഷങ്ങൾ, അവർ അനുഭവിച്ചത് തന്നെയാണ്. അതിനെ ബഹുമാനത്തോടെ ഉൾക്കൊള്ളാൻ ഞങ്ങൾ ശ്രമിച്ചിട്ടുണ്ട്.\nമുൻപ് തന്നെ സജീഷിനെ പല സ്ഥലത്ത് വെച്ച് കാണുകയും കാര്യങ്ങൾ സംസാരിക്കുകയും ചെയ്തിരുന്നു. സിനിമ ഒരുമിച്ചായിരുന്നു കണ്ടത്.\nസജീഷ് സിനിമ കാണുന്നത് എന്നെ ശ്വാസമുട്ടിച്ചിരുന്നു. എങ്ങനെ ആ സിനിമ മുഴുവനും അദ്ദേഹം കാണും എന്നതായിരുന്നു ചിന്തയിൽ. സിനിമ കണ്ടിറങ്ങുമ്പോൾ അദ്ദേഹത്തിന്റെ കൈപിടിച്ചു കുറെ നേരം നിന്നു. ഒന്നും പറയാനായില്ല. . പെട്ടെന്ന് ഞാൻ പോവുകയാ എന്നും പറഞ്ഞു പോയി. മക്കളോട് കാര്യം പറഞ്ഞു, അവർക്കു മനസ്സിലായിട്ടുണ്ട് എന്ന രീതിയിലാണ് സജീഷ് സംസാരിച്ചത്. അവർ മെല്ലെ ജീവിതത്തിലേക്ക് മടങ്ങുകയാണ്. അങ്ങനെ തന്നെ ആവണം എന്നാണ് എന്റെയും ആഗ്രഹം- റിമ പറഞ്ഞു\nRead more about: rima kalligal വൈറസ് സിനിമ റിമ\nrima kallingal share lini character expirience in virus movie\nStory first published: Wednesday, June 12, 2019, 16:35 [IST]


ജില്ലയിൽ റെഡ് അലർട്ട് ; ചിറയിൻകീഴ് ക്യാമ്പുകള് തുറന്നു ; ജാഗ്രത നിർദ്ദേശം - EC Online TV\nHome Kerala News ജില്ലയിൽ റെഡ് അലർട്ട് ; ചിറയിൻകീഴ് ക്യാമ്പുകള് തുറന്നു ; ജാഗ്രത നിർദ്ദേശം\nസ്വന്തം ലേഖകൻ ഡിസംബർ 03, 2020 Kerala News,\nസംസ്ഥാനത്തിന്റെ വിവിധ ഭാഗങ്ങളിൽ ശക്തമായ മഴയ്ക്കും കാറ്റിനും സാധ്യതയുണ്ടെന്ന് കാലാവസ്ഥ വകുപ്പിന്റെ മുന്നറിയിപ്പ്. ഇതിന്റെ ഭാഗമായി തിരുവനന്തപുരം ജില്ലാ ഉൾപ്പെടെ നാലു ജില്ലകളിൽ റെഡ് അലർട്ട് പ്രഖ്യാപിച്ചു. കൊല്ലം, പത്തനംതിട്ട, ആലപ്പുഴ എന്നിവയാണ് മറ്റു ജില്ലകൾ. ബുറെവി ചുഴലിക്കാറ്റിന് മുന്നോടിയായി തിരുവനന്തപുരം ജില്ലയിൽ മുന്നൊരുക്കങ്ങൾ ആരംഭിച്ചു. നാളെ ഉച്ചക്ക് ശേഷം ജില്ലയിൽ ചുഴലിക്കാറ്റിൻ്റെ സ്വാധീനമുണ്ടാകും. കടൽക്ഷോഭ സാധ്യത ഉണ്ട്. ശക്തമായ മഴക്കും കാറ്റിനും സാധ്യത ഉണ്ടെന്നും ജില്ലാ കളക്ടർ അറിയിച്ചു. ജില്ലയിലെ മുഴുവൻ ബീച്ചിലും നിയന്ത്രണം ഏർപ്പെടുത്തിയെന്നും അടിയന്തിര സാഹചര്യങ്ങൾ നേരിടാൻ കളക്ടോറ്റിൽ കൺട്രോൾ റൂം തുറന്നതായും കളക്ടർ വ്യക്തമാക്കി.\nതിരുവനന്തപുരം ജില്ലയില് അപകട സാധ്യതാ മേഖലയില് താമസിക്കുന്ന ആളുകളെ സുരക്ഷിത കേന്ദ്രങ്ങളിലേക്കു മാറ്റിത്തുടങ്ങി. 180 ക്യാമ്പുകളാണ് റവന്യൂ വകുപ്പ് ജില്ലയില് തയാറാക്കിയിട്ടുള്ളത്. ക്യാമ്പുകളിൽ 11,050 ആളുകളെ സുരക്ഷിതമായി പാർപ്പിക്കാൻ കഴിയും. തദ്ദേശ സ്വയംഭരണ സ്ഥാപനങ്ങളുടെ സഹകരണത്തോടെ മാറ്റിപ്പാര്‍പ്പിക്കുന്നതടക്കമുള്ള നടപടികള് പുരോഗമിക്കുന്നു.\nതിരുവനന്തപുരം താലൂക്കില് 48 ക്യാമ്പുകളിലായി 1,550 പേരെ മാറ്റിപ്പാര്‍പ്പിക്കാന് കഴിയും. 1,800 പേരെ പാർപ്പിക്കാൻ കഴിയുന്ന 30 ക്യാമ്പുകള് ചിറയിന്‍കീഴില് സജ്ജമാക്കിയിട്ടുണ്ട്. വർക്കലയിൽ 46 ക്യാമ്പുകളിലായി 600 പേരെ മാറ്റിപ്പാര്‍പ്പിക്കാന് കഴിയും. നെടുമങ്ങാട് 19 ക്യാമ്പുകള് സജ്ജമാക്കിയിട്ടുണ്ട്. ഇവിടെ 3,800 പേരെ പാർപ്പിക്കാൻ കഴിയും. കാട്ടാക്കടയിൽ 12 ക്യാമ്പുകളിലായി 1,000 പേരെയും നെയ്യാറ്റിന്‍കര 25 ക്യാമ്പുകളിലായി 2,300 പേരെയും പാർപ്പിക്കാൻ കഴിയും.\nജില്ലയില് പതിവായി കാലവര്‍ഷ കെടുതി നേരിടുന്ന പ്രദേശങ്ങളിലും വെള്ളപ്പൊക്കമുണ്ടാകുന്ന സ്ഥലങ്ങളില് താമസിക്കുന്നവരും സുരക്ഷിത സ്ഥാനങ്ങളിലേക്കു മാറണമെന്ന് ജില്ലാ കളക്ടര് നവ്‌ജ്യോത് ഖോസ അറിയിച്ചു . സുരക്ഷിതാവസ്ഥയിലല്ല എന്നു തോന്നുന്ന ആളുകൾ സ്വമേധയാ സര്‍ക്കാര് സംവിധാനങ്ങളുടെ സഹായത്തോടെ സുരക്ഷിത സ്ഥാനങ്ങളിലേക്ക് മാറേണ്ടതാണ്. ദുരിതാശ്വാസ ക്യാമ്പുകളില് വൈദ്യുതിയെത്തിക്കാന് കെഎസ്ഇബിക്കും മാറ്റിപാര്‍പ്പിക്കുന്നവര്‍ക്ക് ഭക്ഷണവും വെള്ളവും എത്തിക്കാന് സിവില് സപ്ലൈസ് വകുപ്പിനും വാട്ടര് അതോറിറ്റിക്കും നിര്‍ദേശം നല്‍കിയിട്ടുണ്ടെന്നും ജില്ലാ കളക്ടര് വ്യക്തമാക്കി.\nBy സ്വന്തം ലേഖകൻ - ഡിസംബർ 03, 2020


Relief For Gold Buyers, Gold Rate Fall In Kerala Today By Rs 120 | വിവാഹക്കാ‍ർക്ക് ആശ്വാസം, കേരളത്തിൽ സ്വ‍ർണ വിലയിൽ ഇന്ന് ഇടിവ് - Malayalam Goodreturns\n» വിവാഹക്കാ‍ർക്ക് ആശ്വാസം, കേരളത്തിൽ സ്വ‍ർണ വിലയിൽ ഇന്ന് ഇടിവ്\nUpdated: Friday, September 11, 2020, 10:57 [IST]\nകേരളത്തിൽ സ്വ‍ർണ വിലയിൽ ഇന്ന് കുറവ് രേഖപ്പെടുത്തി. പവന് 120 രൂപ കുറഞ്ഞ് 37800 രൂപയ്ക്കാണ് ഇന്ന് വ്യാപാരം പുരോഗമിക്കുന്നത്. ഗ്രാമിന് 4725 രൂപയാണ് ഇന്നത്തെ നിരക്ക്. ഇന്നലെ സ്വർണ വില പവന് 80 രൂപ വർദ്ധിച്ച‌ിരുന്നു. ഈ മാസത്തെ ഏറ്റവും ഉയർന്ന വിലയായിരുന്നു ഇന്നലത്തേത്. കഴിഞ്ഞ മാസത്തെ അപേക്ഷിച്ച് ഈ മാസം സ്വർണത്തിന് പൊതുവേ വിലക്കുറവാണ്. സെപ്റ്റംബറിലെ ഏറ്റവും കുറഞ്ഞ വില പവന് 37360 രൂപയാണ്.\nആഗോള സൂചകങ്ങൾ ദുർബലമായതോടെ ഇന്ത്യൻ വിപണികളിൽ ഇന്ന് സ്വർണ്ണത്തിന്റെയും വെള്ളിയുടെയും നിരക്ക് കുത്തനെ ഇടിഞ്ഞു. എംസിഎക്‌സിൽ സ്വർണ്ണ ഫ്യൂച്ചറുകൾ 10 ഗ്രാമിന് 0.9 ശതമാനം ഇടിഞ്ഞ് 51,306 രൂപയിലെത്തി. വെള്ളി ഫ്യൂച്ചറുകൾ 1.5 ശതമാനം ഇടിഞ്ഞ് കിലോയ്ക്ക് 67970 രൂപയിലെത്തി. കഴിഞ്ഞ സെഷനിൽ സ്വർണം 0.7 ശതമാനവും വെള്ളി 0.52 ശതമാനവും ഉയർന്നിരുന്നു. ഇന്ത്യയിൽ സ്വർണത്തിന്റെയും വെള്ളിയുടെയും വില കഴിഞ്ഞ മാസം യഥാക്രമം 56,200 രൂപയിലും 79,723 രൂപയിലും വരെ എത്തിയിരുന്നു.\nകഴിഞ്ഞ സെഷനിൽ ശക്തമായ നേട്ടം കൈവരിച്ചതിന് ശേഷമാണ് ആഗോള വിപണിയിൽ ഇന്ന് സ്വർണ വില ഇടിഞ്ഞത്. കഴിഞ്ഞ സെഷനിൽ യൂറോയ്‌ക്കെതിരായ ഇടിവിൽ നിന്ന് യുഎസ് ഡോളർ വീണ്ടെടുത്തിരുന്നു. എന്നാൽ ആഗോള സാമ്പത്തിക വീണ്ടെടുക്കലിനെക്കുറിച്ചുള്ള ആശങ്കകൾ സ്വർണ്ണത്തിന്റെ നഷ്ടം നികത്തി. സ്‌പോട്ട് സ്വർണം 0.3 ശതമാനം ഇടിഞ്ഞ് 1,947.41 ഡോളറിലെത്തി. കഴിഞ്ഞ സെഷനിൽ ഇത് 1,965.94 ഡോളറായി ഉയർന്നു.\nമറ്റ് വിലയേറിയ ലോഹങ്ങളിൽ വെള്ളി വില ഔൺസിന് 0.3 ശതമാനം ഇടിഞ്ഞ് 26.84 ഡോളറിലെത്തി. പ്ലാറ്റിനം വില 0.1 ശതമാനം ഇടിഞ്ഞ് 925.59 ഡോളറിലും പല്ലേഡിയം വില 0.4 ശതമാനം ഇടിഞ്ഞ് 2,283.72 ഡോളറിലും എത്തി.\nനിക്ഷേപകരുടെ ചില വാങ്ങലുകളിൽ നിന്നും സ്വർണ്ണത്തിന് നേട്ടമുണ്ടായി. എസ്‌പി‌ഡി‌ആ‍ർ സ്വർണ്ണ ഓഹരികൾ 2.92 ടൺ ഉയർന്ന് 1252.96 ടണ്ണായി. ഓഗസ്റ്റ് 26 ന് ശേഷമുള്ള ആദ്യ വർധനവാണിത്. ആഗോള സമ്പദ്‌വ്യവസ്ഥയിലെ വർദ്ധിച്ചുവരുന്ന വെല്ലുവിളികൾ സ്വർണ്ണത്തിന്റെ സുരക്ഷിത താവളമെന്ന നിലയ്ക്കുള്ള നിക്ഷേപ സാധ്യത വർദ്ധിപ്പിക്കും. യുകെ ജിഡിപി ഡാറ്റയും യുഎസ് പണപ്പെരുപ്പ സംഖ്യയുമാണ് ഇപ്പോൾ സ്വ‍ർണ നിക്ഷേപക‍ർ കാത്തിരിക്കുന്നത്.\nRelief For Gold Buyers, Gold Rate Fall In Kerala Today By Rs 120 | വിവാഹക്കാ‍ർക്ക് ആശ്വാസം, കേരളത്തിൽ സ്വ‍ർണ വിലയിൽ ഇന്ന് ഇടിവ്\nGold prices fall in Kerala today. Today's rate is Rs 4725 per gram. Read in malayalam.


രാജ്കുമാറിനെ കസ്റ്റഡിയില് മര്‍ദിക്കാന് നേതൃത്വം നല്‍കിയതു പോലീസ് ഡ്രൈവര്‍മാര്; മൂന്നാംമുറ സ്‌റ്റേഷന്റെ മുകള്‍നിലയിലെ വിശ്രമമുറിയില്; സിസി ടിവി ഓഫാക്കി • ഇ വാർത്ത | evartha\nരാജ്കുമാറിനെ കസ്റ്റഡിയില് മര്‍ദിക്കാന് നേതൃത്വം നല്‍കിയതു പോലീസ് ഡ്രൈവര്‍മാര്; മൂന്നാംമുറ സ്‌റ്റേഷന്റെ മുകള്‍നിലയിലെ വിശ്രമമുറിയില്; സിസി ടിവി ഓഫാക്കി\nഇടുക്കി: പീരുമേട് സബ് ജയിലില് വായ്പ തട്ടിപ്പ് കേസിലെ റിമാന്‍ഡ് പ്രതി രാജ്കുമാര് കൊല്ലപ്പെട്ട സംഭവത്തില് നാല് പൊലീസുകാര്‍ക്കുകൂടി സസ്‌പെന്‍ഷന്. നെടുങ്കണ്ടം സ്റ്റേഷനിലെ ഉദ്യോഗസ്ഥരെയാണ് സസ്‌പെന്‍ഡ് ചെയ്തത്. ജില്ലാ പോലീസ് മേധാവിയുടെതാണ് നടപടി. നിലവില് 17 പൊലീസുകാര്‍ക്കെതിരെയാണ് അന്വേഷണ വിധേയമായി നടപടി എടുത്തിരിക്കുന്നത്.\nഅതിനിടെ, കുമാറിനു നേരെ പൊലീസിന്റെ മൂന്നാംമുറ നടന്നത് സ്റ്റേഷനിലെ വിശ്രമമുറിയിലെന്നാണ് പുതിയ റിപ്പോര്‍ട്ടുകള് സൂചിപ്പിക്കുന്നത്. നെടുങ്കണ്ടം പൊലീസ് സ്റ്റേഷനിലെ ഒന്നാംനിലയിലാണ് വിശ്രമമുറി. രണ്ട് പൊലീസ് ഡ്രൈവര്‍മാരാണ് നേതൃത്വം നല്‍കിയതെന്നാണ് സൂചന.\nഅരയ്ക്കു താഴെ ക്രൂരമര്‍ദനമേറ്റ രാജ്കുമാറിനു നിവര്‍ന്നുനില്‍ക്കാനുള്ള ശേഷിപോലും നഷ്ടപ്പെട്ടിരുന്നു. പോലീസിനെക്കണ്ട് മതില് ചാടി ഓടാന് ശ്രമിക്കവേയാണു കാലിനു പരുക്കേറ്റതെന്നു മജിസ്‌ട്രേറ്റിനോടു പറയണമെന്നും നിര്‍ദേശിച്ചു. അങ്ങനെയെങ്കില് കേസില്‍നിന്നു രക്ഷപ്പെടുത്താമെന്നായിരുന്നു വാഗ്ദാനം. അതിനാല് കോടതിയില് പ്രതി മര്‍ദനവിവരം മറച്ചുവച്ചെന്നാണു സൂചന.\nപീരുമേട് സബ് ജയിലില് ഹാജരാക്കിയപ്പോള് തമിഴില് എഴുതിനല്‍കിയതും കാലിനു പരുക്കുണ്ടെന്നു മാത്രമാണ്. കഴിഞ്ഞ 12നു രാജ്കുമാറിനെയും കൂട്ടുപ്രതികളായ രണ്ടു സ്ത്രീകളെയും നെടുങ്കണ്ടം പോലീസ് സ്‌റ്റേഷനില് കൊണ്ടുവരുന്ന ദൃശ്യങ്ങള് സി.സി. ടിവിയില് പതിഞ്ഞിട്ടുണ്ട്. എന്നാല്, മജിസ്‌ട്രേറ്റിനു മുന്നില് ഹാജരാക്കാന് കൊണ്ടുപോകുന്ന ദൃശ്യങ്ങളില്ല.\nഈസമയം ക്യാമറ ഓഫ് ചെയ്തിരിക്കാനുള്ള സാധ്യതയിലേക്കാണ് ഇതു വിരല് ചൂണ്ടുന്നത്. സംസ്ഥാന ക്രൈംബ്രാഞ്ച് കേസ് അന്വേഷിക്കാന് ഇന്ന് നെടുങ്കണ്ടത്ത് എത്തും.


'ക്ലീന്, സെറ്റ്'; കിടിലന് ഫിറ്റ്‌നസ് ഫോട്ടോയുമായി യുവനടി | disha patani shares post workout picture in her instagram page\nകഴിഞ്ഞ ദിവസവും ദിഷ തന്റെ ഇന്‍സ്റ്റ പേജില് ഇത്തരമൊരു ചിത്രം പങ്കുവച്ചിരുന്നു. വര്‍ക്കൗട്ടിലൂടെ നേടിയെടുത്ത 'ഫ്‌ളാറ്റ് ആബ്‌സ്' ആണ് ഈ ചിത്രത്തിലെ ഹൈലൈറ്റ്. ഒരു 'ഐഡിയല് ഫിഗര്' എന്ന നിലയ്ക്ക് നമുക്ക് മുന്നില് വയ്ക്കാവുന്നത്രയും 'പെര്‍ഫെക്ട്' ആയിട്ടുണ്ട് ദിഷയുടെ ശരീരമിപ്പോള്\nMumbai, First Published Oct 17, 2020, 2:19 PM IST\nമുന്‍കാലങ്ങളെ അപേക്ഷിച്ച് ഫിറ്റ്‌നസിന്റെ കാര്യത്തില് ഏറെ ശ്രദ്ധ പുലര്‍ത്തുന്നവരാണ് ഇന്ന് മിക്കവാറും സിനിമാതാരങ്ങളും. പ്രത്യേകിച്ച് ബോളിവുഡ് താരങ്ങളാണ് ഇക്കാര്യത്തില് മുന്‍പന്തിയില് നില്‍ക്കുന്നത്. സിനിമയില് സജീവമല്ലാത്ത താരങ്ങള് പോലും ഫിറ്റ്‌നസിന്റെ കാര്യത്തില് വിട്ടുവീഴ്ചയ്ക്ക് തയ്യാറാകുന്നില്ല എന്നതാണ് ഏറ്റവും ശ്രദ്ധേയമായ വസ്തുത.\nഒട്ടുമിക്ക താരങ്ങളും തങ്ങളുടെ വര്‍ക്കൗട്ട് വിശേഷങ്ങള് സമൂഹമാധ്യമങ്ങളിലൂടെ പങ്കുവയ്ക്കാറുമുണ്ട്. ഇത്തരത്തില് ഇടയ്ക്കിടെ ഫിറ്റ്‌നസ് ചിത്രങ്ങളും വീഡിയോകളും ഇന്‍സ്റ്റഗ്രാമിലൂടെ പങ്കുവയ്ക്കുന്നൊരു യുവനടിയാണ് ദിഷ പഠാണി.\nകഴിഞ്ഞ ദിവസവും ദിഷ തന്റെ ഇന്‍സ്റ്റ പേജില് ഇത്തരമൊരു ചിത്രം പങ്കുവച്ചിരുന്നു. വര്‍ക്കൗട്ടിലൂടെ നേടിയെടുത്ത 'ഫ്‌ളാറ്റ് ആബ്‌സ്' ആണ് ഈ ചിത്രത്തിലെ ഹൈലൈറ്റ്. ഒരു 'ഐഡിയല് ഫിഗര്' എന്ന നിലയ്ക്ക് നമുക്ക് മുന്നില് വയ്ക്കാവുന്നത്രയും 'പെര്‍ഫെക്ട്' ആയിട്ടുണ്ട് ദിഷയുടെ ശരീരമിപ്പോള്.\nകഠിനാദ്ധ്വാനം തന്നെയാണ് ഇതിന് പിന്നിലുള്ളത്. ദിഷ പങ്കുവച്ച ഫോട്ടോയ്ക്ക് താഴെ, അവരുടെ ഫിറ്റ്‌നസ് പരിശീലകനും അഭിനന്ദം അറിയിച്ച് എത്തിയിട്ടുണ്ട്. അദ്ദേഹത്തോട് തിരിച്ച് നന്ദി അറിയിക്കുകയാണ് ദിഷ. സ്ത്രീകള്‍ക്ക് ഏറെ പ്രചോദനം നല്‍കുന്നതാണ് ദിഷയുടെ ചിത്രമെന്നും വര്‍ക്കൗട്ടിലൂടെ ഇത്തരമൊരു കിടിലന് ഫിഗറിലേക്ക് എത്താനായതില് ദിഷയ്ക്ക് അഭിനന്ദനമെന്നും ആരാധകര് കുറിക്കുന്നു.\nAlso Read:- വർക്കൗട്ട് രസകരമാക്കാനുള്ള വഴി പങ്കുവച്ച് ഭാഗ്യശ്രീ; വീഡിയോ...\nLast Updated Oct 17, 2020, 2:19 PM IST


പ്രളയത്തിന് ശേഷം പൊടിശല്യം രൂക്ഷമായ ആറന്മുള; വീണ്ടും ശുചീകരണം | Pathanamthitta Local News:cleaning process in arunmula - Malayalam Oneindia\nUpdated: Tue, Sep 11, 2018, 13:54 [IST]\nപത്തനംതിട്ട: പ്രളയത്തിന് ശേഷം പൊടിശല്യം രൂക്ഷമായ ആറന്മുളയിൽ വീണാ ജോർജ് എംഎൽഎയുടെ നേതൃത്വത്തിൽ വീണ്ടും ശുചീകരണം നടത്തി. ജില്ലയിൽ പ്രളയം ഏറെ നാശം വിതച്ച പ്രദേശമാണ് കോഴഞ്ചേരി തെക്കേമല മുതൽ ആറാട്ടുപുഴ വരെയുള്ള ഭാഗം. വെള്ളം ഇറങ്ങിയ ശേഷം അടിഞ്ഞു കൂടിയ ചെളിയാണ് ഇപ്പോൾ പ്രളത്തേക്കാൾ വലിയ വില്ലനായിരിക്കുന്നത്. എംഎൽഎയുടെ നേതൃത്വത്തിൽ വെള്ളം ഇറങ്ങിയ ശേഷം നേരത്തെ ഇവിടെ ശുചീകരണ പ്രവർത്തനങ്ങൾ നടത്തിയിരുന്നു. പ്രദേശം പൂർവസ്ഥിതിയിലേയ്ക്ക് മടങ്ങവേ പൊതുജനങ്ങളെയും വ്യാപാരികളെയും പൊടിശല്യം ഏറെ വലയ്ക്കുകയാണ്. ഈ സാഹചര്യത്തിലാണ് എംഎൽഎയുടെ നേതൃത്വത്തിൽ വീണ്ടും ശുചീകരണം നടത്തിയത്.\nആറന്മുള ഐക്കര ജംഗ്ഷൻ എംഎൽഎയുടെ നേതൃത്വത്തിൽ പഞ്ചായത്തിന്റെയും പൊതുമരാമത്ത് വകുപ്പിന്റെയും ഫയർഫോഴ്‌സിന്റെയും വ്യാപാരികളുടേയും പ്രദേശവാസികളുടേയും സഹകരണത്തോടെ ശുചീകരിച്ചു. വെള്ളപ്പൊക്കത്തിന് ശേഷം അടിഞ്ഞു കട്ടപിടിച്ച ചെളി ഫയർഫോഴ്‌സ് വെള്ളം ഉപയോഗിച്ച് ഇളക്കി. തുടർന്നാണ് ശുചീകരണം നടത്തിയത്. വെള്ളത്തിന്റെ ശക്തിയിലും പോകാത്ത ചെളികൾ എല്ലാവരും ചേർന്ന് തുടച്ചു നീക്കുകയായിരുന്നു. റോഡ്, കടകളുടെ ഷട്ടർ, വരാന്ത, ആൽത്തറ തുടങ്ങിയിടങ്ങളാണ് വൃത്തിയാക്കിയത്.\nവരും ദിവസങ്ങളിൽ മറ്റ് ഭാഗങ്ങളിലും ഇതുപോലെ ശുചീകരണം നടത്തുമെന്ന് എം എൽ എ പറഞ്ഞു. നേരത്തേ നടത്തിയ ശുചീകരണത്തിൽ ഇവിടെ അടിഞ്ഞുകൂടിയ മാലിന്യങ്ങൾ നീക്കം ചെയ്തിരുന്നു. ആറന്മുള ഗ്രാമപഞ്ചായത്ത് പ്രസിഡന്റ് ഐഷ പുരുഷോത്തമൻ, പഞ്ചായത്തംഗങ്ങൾ, പിഡബ്ല്യുഡി അസിസ്റ്റന്റ് എക്‌സിക്യുട്ടീവ് എഞ്ചിനിയർ ബി.ബിനു, അഗ്‌നിശമന സേനാംഗങ്ങൾ, വ്യാപാരികൾ, പ്രദേശവാസികൾ തുടങ്ങിയവർ ശുചീകരണത്തിൽ പങ്കാളികളായി.\npathanamthitta flood ആറന്മുള പത്തനംതിട്ട\nPathanamthitta Local News:cleaning process in arunmula


അഗസ്‌ത്യമുനി കോപിച്ച് നെയ്യ് വെള്ളമാക്കി മാറ്റി‌യ 'നെയ്യാർ'\nPublished on Monday 18 February 2019 12:22 PM IST\nനെയ്യാറിലേക്കുള്ള യാത്ര ഏറെ കാഴ്ചകളാണ് യാത്രക്കാർക്ക് തുറന്നിടുന്നത്. കാടിന്റെ പച്ചപ്പുകളും, നൂറ്റാണ്ടുകൾ പഴക്കമുള്ള ഡാമും, പാർക്കും എല്ലാം കൊണ്ടും വ്യത്യസ്‌തകാഴ്‌ചകളാണ് ഇവിടുത്തേത്. സന്ദർശകർക്ക് പ്രവേശന ഫീസ് നൽകിയാൽ മാത്രമേ ഡാമിലേക്ക് കടക്കാൻ സാധിക്കൂ. തിരുവനന്തപുരം ജില്ലയിലെ പ്രധാന വിനോദ സഞ്ചാരം കേന്ദ്രം കൂടിയാണ് നെയ്യാർ. വീതി കുറഞ്ഞ നടപ്പാതയിലൂടെ ഡാമിലേക്ക് നടന്നെത്താം. നടന്ന് തളർന്നാൽ ഇവിടുത്തെ സിമന്റ് ബഞ്ചിൽ വിശ്രമിക്കാം. കാടും കിളികളുടെ ശബ്ദവും കേട്ട് ഇടയ്ക്കുള്ള മരത്തണലിലൂടെ നടന്നുനീങ്ങാം.\nനിത്യഹരിത വനങ്ങൾ പർണ്ണപാതി വനങ്ങൾ എന്നിങ്ങനെയുള്ള വൃക്ഷങ്ങൾ അടങ്ങിയ വനപ്രദേശമാണിത്. ആനമുടി കഴിഞ്ഞാൽ പശ്ചിമഘട്ടത്തിലെ ഏറ്റവും ഉയരമുള്ള കൊടൂമുടിയായ അഗസ്ത്യകൂടം ഈ വനപ്രദേശത്ത് സ്ഥിതിചെയ്യുന്നു. ഈ ഡാമിനോടനുബന്ധിച്ചുള്ള മേഖല നെയ്യാർ വന്യജീവിസംരക്ഷണകേന്ദ്രമെന്നാണ് അറിയപ്പെടുന്നത്. പശ്ചിമഘട്ടത്തിന്റെ തെക്കായുള്ള പൊക്കം കുറഞ്ഞ മലകൾ നെയ്യാർ ഡാമിന് അതിർത്തി തീർക്കുന്നു.\nനെയ്യാർ, മുല്ലയാർ, കല്ലാർ എന്നീ നദികളുടെ സംഗമസ്ഥാനത്താണ് നെയ്യാർ ഡാം സ്ഥിതിചെയ്യുന്നത്. നിരവധി അപൂർവ്വമായ സസ്യജാലങ്ങളും ജീവിവർഗങ്ങളും ഇവിടുണ്ട്.\nഇനി നെയ്യാറിന്റെ കുറച്ച് ചരിത്രമറിയാം\nഅഗസ്‌ത്യാർ കൂടത്തിൽ നിന്നുമായി നെയ്യാറിന്റെ ഒഴുക്ക് തുടങ്ങുന്നത്. ഇവിടെ നിന്നും നിന്നും ഉത്ഭവിക്കുന്ന നെയ്യാറിനെ രണ്ട് ഐതീഹ്യങ്ങളുണ്ട്. രണ്ടും അഗസ്‌ത്യമുനിയു മായി ബന്ധപ്പെട്ടത്. അഗസ്‌ത്യമുനിയുടെ ആശ്രമത്തിൽ പൂജാദികാര്യങ്ങൾക്കായി നെയ്യ് ഉപയോഗിച്ചിരുന്നു. പൂജ കഴിഞ്ഞ് ബാക്കി വരുന്ന നെയ്യ് ആശ്രമത്തിന് അടുത്തുളള ചാലിലൂടെ താഴേക്ക് ഒഴുകിയിരുന്നു. അങ്ങനെ നെയ്യ് താഴേക്ക് ഒഴുകിയിരുന്നതു കാരണം ജനങ്ങൾക്കു വെളളത്തിന് ബുദ്ധിമുട്ടായി. ജനങ്ങളുടെ ദുരിതം അറിഞ്ഞ അഗസ്ത്യമുനി നെയ്യ് വെളളമാക്കി മാറ്റി.\nഅങ്ങനെ നെയ്യ് ഒഴുകിക്കൊണ്ടിരുന്നു ആറാണ് നെയ്യാറായത്. അഗസ്ത്യാശ്രമത്തിൽ നിന്ന് ഒഴുകിയിരുന്ന നെയ്യ് ജനങ്ങൾ അവരവരുടെ ദൈനംദിന ആവശ്യങ്ങൾക്ക് ഉപയോഗിച്ചിരുന്നു. എന്നാൽ, അന്നന്നത്തെ ആവശ്യത്തിനു മാത്രമേ നെയ്യ് ഉപയോഗിക്കാവൂ എന്നും നിർദേശമുണ്ടായിരുന്നു. ഈ കൽപ്പന സ്ഥലത്തെ ഒരു മാടമ്പി ചോദ്യം ചെയ്യുകയും അയാൾ ഒരാഴ്ചയിലേക്കു വേണ്ട നെയ്യ് കരുതി വയ്ക്കുകയും ചെയ്തു. മാടമ്പിയുടെ ഈ പ്രവ‍ൃത്തി അഗസ്ത്യമുനിയെ കോപാകുല നാക്കി. നെയ്യ് ഒഴുകിയിരുന്ന സ്ഥാനത്ത് അത് വെളളമായി മാറുകയും ചെയ്തു. അങ്ങനെ നെയ്യ് ഒഴുകിയിരുന്ന ആറാണ് പിന്നീട് നെയ്യാർ എന്ന് അറിയപ്പെട്ടതെന്ന് മറ്റൊരു ഐതിഹ്യം പറയുന്നത്.\nതിരുവനന്തപുരം നഗരത്തിൽ നിന്ന് നെയ്യാർ ഡാമിലേക്ക് 30 കിലോമീറ്ററാണ് ദൂരം. ഇവിടെ നിന്നും ബസ്സ് വഴിയും നെയ്യാറിലേക്ക് എത്തിച്ചേരാം. വനം, ഇറിഗേഷൻ, ഫിഷറീസ് , ടൂറിസം എന്നീ വകുപ്പുകൾ നെയ്യാറിൽ വിവിധ ടൂറിസം പദ്ധതികൾ ആവിഷ്കരിച്ചിട്ടുണ്ട്. സന്ദർശകർക്ക് വിവിധ വകുപ്പുകൾ താമസസൗകര്യംവും ഉണ്ട്. സഫാരി പാർക്കുകൾ, ബോട്ടിങ്, ട്രക്കിംങ് തുടങ്ങി സന്ദർശകരെ ആകർഷിക്കുന്നതാണ് ഇവിടുത്തെ കാഴ്ചകൾ.


Testicular Cancer | ഇറുകിയ ജീന്‍സ് ധരിക്കുന്നത് വൃഷണാർബുദത്തിന് കാരണമാകുമോ? | Can Tight Jeans Cause Testicular Cancer? Know What Experts Have To Say – News18 Malayalam\nഇറുകിയ ജീന്‍സ് ധരിക്കുന്നത് കാലുകളുടെ ഞരമ്പുകള്‍ക്കും പേശികള്‍ക്കും ദോഷകരമാണ്. കൂടാതെ തുടയിൽ വേദനയും മരവിപ്പും ഉണ്ടാക്കും.\nLast Updated : May 28, 2022, 18:38 IST\nജീന്‍സ് ധരിക്കാന് ഇഷ്ടപ്പെടുന്നവരാണ് നമ്മളിൽ പലരും. പല തരത്തിലുള്ള ജീന്‍സുകളും ഇന്ന് വിപണിയിലുണ്ട്. ശരീരത്തോട് ഒട്ടി നിൽക്കുന്ന സ്കിന്നി ജീൻസ് മുതൽ അയഞ്ഞ ജീൻസുകൾ വരെ. ജീന്‍സ് ആകര്‍ഷകമായ ഒരു വസ്ത്രമാണെങ്കിലും ഇറുകിയ ജീൻസ് ധരിക്കുന്നതു കൊണ്ട് ചില ദോഷങ്ങളും ഉണ്ടെന്ന് പറയപ്പെടുന്നു. ഒരു ദിവസം മുഴുവന് ഇറുകിയ ജീന്‍സ് (tight jeans) ധരിക്കുന്നത് പല തരത്തിലുള്ള അസ്വസ്ഥതകള്‍ക്കും ആരോഗ്യ പ്രശ്‌നങ്ങള്‍ക്കും കാരണമാകുമെന്ന് വിദഗ്ധര് അഭിപ്രായപ്പെടുന്നു. ഇറുകിയ ജീന്‍സ് ധരിക്കുന്നത് വഴി കാലുകളിലും മറ്റ് അവയവങ്ങളിലും അമിതമായ സമ്മര്‍ദ്ദം (excessive pressure) ഉണ്ടായേക്കാം.\nഇത് കാലുകളുടെ ഞരമ്പുകള്‍ക്കും പേശികള്‍ക്കും ദോഷകരമാണ്. കൂടാതെ തുടയിൽ വേദനയും മരവിപ്പും ഉണ്ടാക്കും. ദിവസം മുഴുവന് ഇറുകിയ ജീന്‍സ് ധരിക്കുന്ന പുരുഷന്മാര്‍ക്ക് ടെസ്റ്റികുലര് കാന്‍സര് (testicular cancer) അഥവാ വൃഷ്ണാർബുദം ഉണ്ടാകാമെന്നും ചില ഡോക്ടര്‍മാര് പറയുന്നു. നമ്മുടെ ശരീരത്തിന്റെ മറ്റ് ഭാഗങ്ങളെ അപേക്ഷിച്ച് വൃഷ്ണങ്ങളിൽ ചൂട് കുറവായിരിക്കും. ഇത് ബീജ (sperms) ഉത്പാദനം സുഗമമാക്കുന്നത്തിന് വേണ്ടിയാണ്. എന്നാൽ ഇറുകിയ ജീന്‍സ്, ഇറുകിയ അടിവസ്ത്രം എന്നിവ ധരിക്കുന്നത് വഴി വൃഷ്ണത്തിലെ ചൂട് വര്‍ദ്ധിപ്പിക്കും. ഇത് ബീജങ്ങളുടെ എണ്ണം കുറയുന്നതിന് കാരണമാകുമെന്ന് വിക്ടോറിയയിലെ പീറ്റര് മക്കല്ലം കാന്‍സര് സെന്ററിലെ കണ്‍സള്‍ട്ടന്റ് മെഡിക്കല് ഓങ്കോളജിസ്റ്റായ ഗൈ ടോണർ പറയുന്നു.\nഎന്നാൽ, ഇറുകിയ ജീന്‍സും വൃഷ്ണാർബുദവും തമ്മില് നേരിട്ട് ബന്ധമുണ്ടെന്ന് സൂചിപ്പിക്കുന്ന മതിയായ തെളിവുകളൊന്നും ലഭ്യമല്ല.\nഇറുകിയ ജീന്‍സ് ധരിക്കുന്നത് നിങ്ങളുടെ അരയ്ക്ക് താഴേയ്ക്കുള്ള രക്തയോട്ടത്തെ ബാധിക്കുകയും കണങ്കാലിനും പാദങ്ങളിലും തളര്‍ച്ച അനുഭവപ്പെടുകയും ചെയ്യും. ഷേപ്പ് വെയറുകള്‍ക്കും ഇത് ബാധകമാണ്. ഇതുകൂടാതെ, ഇറുകിയ ജീന്‍സ് ധരിക്കുമ്പോള് ചര്‍മ്മം കൂടുതല് സെന്‍സിറ്റീവ് ആയ സോറിയാസിസ്, എക്‌സിമ പോലുള്ള അവസ്ഥകളുള്ളവരുടെ സ്ഥിതി കൂടുതല് വഷളാകും.\n''ഇറുകിയ ജീന്‍സോ അടിവസ്ത്രങ്ങളോ ധരിക്കുന്നത് പുരുഷന്മാരുടെ ആരോഗ്യത്തിന് ഹാനികരമാകാം. ദീര്‍ഘനാളുകളായി ഇറുകിയ വസ്ത്രം ധരിക്കുന്നത് മൂത്രാശയ അണുബാധയ്ക്ക് കാരണമാകും. മാത്രമല്ല ബീജക്കുറവ്, ഫംഗസ് അണുബാധകള് എന്നിവയിലേക്കും നയിക്കുന്നു. വൃഷ്ണാർബുദത്തിന്റെ കൃത്യമായ കാരണം വ്യക്തമല്ലെങ്കിലും ഇതിനുള്ള സാധ്യതകള് വർദ്ധിക്കാമെന്ന് എച്ച്ടി ലൈഫ്സ്‌റ്റൈലിനു നല്‍കിയ അഭിമുഖത്തില് ഹൈദരാബാദിലെ കാമിനേനി ഹോസ്പിറ്റലിലെ സീനിയര് ജനറല് ഫിസിഷ്യന് ഡോ. ജെ ഹരികിഷന് പറഞ്ഞു. എന്നാല് വൃഷ്ണാർബുദം ജനിതക തകരാറുകള് മൂലമാണ് അധികവും കണ്ടുവരുന്നതെന്നും അദ്ദേഹം വ്യക്തമാക്കി.\nനാഷണൽ കാന്‍സര് ഇൻസ്റ്റിറ്റ്യൂട്ട് നടത്തിയ നിരീക്ഷണങ്ങൾ പ്രകാരം ഈ രോഗം വരുന്ന 79 ശതമാനം ആളുകളും 44 വയസ്സോ അതിൽ താഴെയുള്ളവരോ ആണെന്ന് കണ്ടെത്തിയിട്ടുണ്ട്.\nFirst published: May 28, 2022, 18:38 IST


ഫൈസല് ഫരീദിന്റെ പാസ്‌പോര്‍ട്ട് ഇന്ത്യ റദ്ദാക്കി; രാജ്യം വിടുന്നതിന് വിലക്കേര്‍പ്പെടുത്തി യുഎഇ |gold smuggling case, india cancelled faisal fareed passport\nHome News Kerala ഫൈസല് ഫരീദിന്റെ പാസ്‌പോര്‍ട്ട് ഇന്ത്യ റദ്ദാക്കി; രാജ്യം വിടുന്നതിന് വിലക്കേര്‍പ്പെടുത്തി യുഎഇ\nന്യൂഡല്‍ഹി: നയതന്ത്ര ബാഗേജില് സ്വര്‍ണം കടത്തിയ കേസിലെ മൂന്നാം പ്രതി ഫൈസല് ഫരീദിന്റെ പാസ്‌പോര്‍ട്ട് ഇന്ത്യ റദ്ദാക്കി. കസ്റ്റംസിന്റെ നിര്‍ദേശമനുസരിച്ച് കേന്ദ്ര വിദേശകാര്യമന്ത്രാലയമാണ് പാസ്‌പോര്‍ട്ട് റദ്ദാക്കിയത്. ഫൈസല് ഫരീദിനെ എത്രയും വേഗം ഇന്ത്യയിലെത്തിക്കാനുള്ള നടപടികളുടെ ഭാഗമായാണ് കേന്ദ്രസര്‍ക്കാരിന്റെ സുപ്രധാന നടപടി.\nപാസ്പോര്‍ട്ട് റദ്ദാക്കിയതിന് പിന്നാലെ ഫൈസല് ഫരീദിന് യുഎഇ യാത്രാവിലക്ക് ഏര്‍പ്പെടുത്തി. ഇതോടെ ഫൈസലിനെ യുഎഇയില്‍നിന്ന് ഇന്ത്യയ്ക്ക് കൈമാറാനുള്ള നീക്കങ്ങള് വേഗത്തിലാകുമെന്നാണ് പ്രതീക്ഷ.\nകൊടുങ്ങല്ലൂര് മൂന്നുപീടിക സ്വദേശിയായ ഫൈസല് ഫരീദാണ് നയതന്ത്ര ബാഗേജ് എന്നപേരില് സ്വര്‍ണം അയച്ചതെന്ന് നേരത്തെ കണ്ടെത്തിയിരുന്നു. ഇതിനുപിന്നാലെ ആരോപണം നിഷേധിച്ച് ഫൈസല് രംഗത്തെത്തിയിരുന്നെങ്കിലും മണിക്കൂറുകള്‍ക്കകം ദുബായിലെ താമസസ്ഥലത്ത്‌നിന്ന് കാണാതാവുകയായിരുന്നു.\nPrevious articleതിരുവനന്തപുരത്തു നിന്ന് ഷാര്‍ജയിലേക്കുള്ള വിമാനത്തില് ഒരേയൊരു യാത്രക്കാരന്; വിഐപിയായി ശശി കുമാര്\nNext articleഅന്വേഷണ സംഘത്തിന്റെ വീഴ്ച്ച; പാലത്തായി പീഡന കേസിലെ പ്രതി പത്മരാജന് ജാമ്യം


സഖ്യത്തിൽ വിള്ളൽ വീഴ്‌ത്താൻ ബി.ജെ.പി, എം.എൽ.എമാരെ നാടുകടത്താൻ കോൺഗ്രസ്\nബംഗളൂരു: കർണാടകയിൽ സർക്കാരുണ്ടാക്കാൻ ധാരണയിലെത്തിയ കോൺഗ്രസ് - ജനതാദൾ എസ് സഖ്യത്തിൽ വിള്ളലുണ്ടാക്കാൻ നിർണായകവുമായി ബി.ജെ.പി. ജനതാദളുമായി കൂട്ടുകൂടുന്നതിൽ എതിർപ്പുള്ള കോൺഗ്രസ് അംഗങ്ങളെ സഖ്യത്തിൽ നിന്നും അടർത്തിയെടുക്കാനാണ് ബി.ജെ.പി ശ്രമിക്കുന്നത്. ഇതിന്റെ ഭാഗമായി ലിംഗായത്ത് വിഭാഗത്തിൽ പെട്ട 10 കോൺഗ്രസ് എം.എൽ.എമാരുമായി ബി.ജെ.പി നേതാക്കൾ ചർച്ച നടത്തുന്നുവെന്നാണ് വിവരം. ചില കോൺഗ്രസ് അംഗങ്ങൾ തങ്ങൾക്ക് പിന്തുണ പ്രഖ്യാപിച്ചെന്ന് കാട്ടുന്ന കത്ത് ബി.ജെ.പി ഗവർണർക്ക് കൈമാറിയതായും സൂചനയുണ്ട്.\nഅതേസമയം, ഗവർണറുടെ തീരുമാനം തങ്ങൾക്ക് പ്രതികൂലമാകുകയാണെങ്കിൽ കോടതിയെ സമീപിക്കാൻ ഒരുങ്ങുകയാണ് കോൺഗ്രസ് നേതാക്കൾ. ജനതാദൾ എസുമായി സഖ്യത്തിലെത്തിയ തങ്ങൾക്ക് സർക്കാർ രൂപീകരിക്കാനുള്ള ഭൂരിപക്ഷമുണ്ടെന്നും അതിനാൽ തങ്ങളെ ആദ്യം ക്ഷണിക്കണമെന്നുമാണ് കോൺഗ്രസ് ആവശ്യപ്പെടുന്നത്. അതിനിടെ ബി.ജെ.പി കുതിരക്കച്ചവടത്തിനുള്ള നീക്കങ്ങൾ തുടങ്ങിയതോടെ തങ്ങളുടെ എം.എൽ.എമാരെ മറ്റ് സംസ്ഥാനങ്ങളിലേക്ക് മാറ്റാൻ കോൺഗ്രസ്, ജനതാദൾ നേതൃത്വം നീക്കം ആരംഭിച്ചിട്ടുണ്ട്. ചില എം.എൽ.എമാർക്ക് ജനതാദൾ വിപ്പ് നൽകിയിട്ടുണ്ട്. ഇത് ലംഘിച്ച് വോട്ട് ചെയ്‌താൽ അയോഗ്യത നടപടികൾ നേരിടേണ്ടി വരും.\nഅതിനിടെ ഭൂരിപക്ഷം തെളിയിക്കാൻ ഒരാഴ്‌ചത്തെ സമയം വേണമെന്ന ബി.ജെ.പിയുടെ ആവശ്യം ഗവർണർ വാജുഭായ് വാല അംഗീകരിച്ചു. ഏറ്റവും വലിയ ഒറ്റകക്ഷിയായ തങ്ങളെ സർക്കാർ രൂപീകരിക്കാൻ ക്ഷണിക്കണമെന്നാണ് ബി.ജെ.പിയുടെ ആവശ്യം. സർക്കാർ രൂപീകരണ നീക്കങ്ങൾക്ക് ചുക്കാൻ പിടിക്കാൻ മുതിർന്ന ബി.ജെ.പി നേതാക്കളും കേന്ദ്രമന്ത്രിമാരും അടങ്ങുന്ന സംഘം കർണാടകയിലെത്തി. ബി.ജെ.പി ദേശീയ ആസ്ഥാനത്ത് പാർട്ടി അദ്ധ്യക്ഷൻ അമിത് ഷാ, പ്രധാനമന്ത്രി നരേന്ദ്ര മോദി, കേന്ദ്രമന്ത്രി സുഷമാ സ്വരാജ് തുടങ്ങിയവരുടെ നേതൃത്വത്തിൽ നിർണായക യോഗം നടക്കുകയാണ്.


‘കശ്മീരിലേക്ക് തിരിച്ചയക്കണം’ ജമ്മുവില് നിന്നുള്ള മാധ്യമപ്രവര്‍ത...\nആക്രമണത്തില് രണ്ട് പേര്‍ക്കെതിരെ കേസെടുത്തതായും ഒരാളെ അറസ്റ്റ് ചെയ്തതായും പൊലീസ് അറിയിച്ചു.\n23 Feb, 2019 at 05:25 AM\nജമ്മു കശ്മീരില് നിന്നുള്ള മാധ്യമപ്രവര്‍ത്തകന് പൂനെയില് മര്‍ദ്ദനം. പൂനെയില് മാധ്യമപ്രവര്‍ത്തകനായ ജിബ്രാന് നാസിറിന് നേരെയാണ് ആക്രമണം നടന്നത്. സംഭവത്തില് രണ്ട് പേര്‍ക്കെതിരെ കേസെടുത്തതായും ഒരാളെ അറസ്റ്റ് ചെയ്തതായും പൊലീസ് അറിയിച്ചു. പുല്‍വാമ ആക്രമണത്തിന് ശേഷം കാശ്മീരികള്‍ക്ക് നേരെ തുടര്‍ച്ചയായി അതിക്രമങ്ങള് റിപ്പോര്‍ട്ട് ചെയ്യപ്പെടുകയാണ്.\nവ്യാഴാഴ്ച രാത്രിയോടെ ട്രാഫിക് സിഗ്നലില് വെച്ചാണ് 24കാരനായ നാസിറിന് നേരെ ആക്രമണം നടന്നത്. കശ്മീരിലേക്ക് തിരിച്ചയക്കണമെന്ന് ആക്രോശിച്ചായിരുന്നു മര്‍ദ്ദനമെന്ന് നാസിര് പറഞ്ഞു. പെട്ടെന്നുണ്ടായ ആക്രമണമാണെന്നും, നേരത്തെ ആസൂത്രണം ചെയ്തതല്ലെന്നും നാസിര് പറയുന്നു. പൊലീസ് സ്റ്റേഷനില് വെച്ച് അക്രമികള് തന്നോട് മാപ്പ് പറഞ്ഞതായും നാസിര് കൂട്ടിച്ചേര്‍ത്തു. എന്നാല് പുല്‍വാമ ആക്രമണത്തെ തുടര്‍ന്നുണ്ടായ അക്രമമല്ല ഇതെന്നാണ് പൊലീസിന്റെ വിശദീകരണം.\nപുല്‍വാമയിലെ ഭീകരാക്രമണത്തിന് പിന്നാലെ രാജ്യത്തിന്റെ വിവിധ ഭാഗങ്ങളില് കശ്മീര് സ്വദേശികള്‍ക്ക് നേരെ അതിക്രമങ്ങള് നടന്നതായി റിപ്പോര്‍ട്ട് ചെയ്യപ്പെട്ടിരുന്നു. ഡെറാഡൂണില് ജമ്മു കശ്മീര് സ്വദേശികളായ വിദ്യാര്‍ത്ഥികള്‍ക്ക് നേരെ കഴിഞ്ഞ ദിവസം ആക്രമണം നടന്നിരുന്നു. പെണ്‍കുട്ടികള് ഉള്‍പ്പെടെയുള്ളവര് താമസിച്ചിരുന്ന സ്ഥലത്ത് ബജ്രംഗ്ദള്, വി.എച്ച്.പി പ്രവര്‍ത്തകര് ഭീഷണിയുമായി എത്തിയതോടെ വിദ്യാര്‍ത്ഥികള്‍ക്ക് താമസസ്ഥലത്ത് നിന്ന് പുറത്തിറങ്ങാന് സാധിക്കാതൊയാവുകയായിരുന്നു.\nസമാന സാഹചര്യമാണ് ഹരിയാനയിലും ബീഹാറിലും ഉണ്ടായത്. വാടകക്ക് താമസിക്കുന്ന വീടുകളില് നിന്ന് മാറണമെന്ന് പലരോടും ആവശ്യപ്പെട്ടതായും റിപ്പോര്‍ട്ടുകളുണ്ടായിരുന്നു. തുടര്‍ച്ചയായ ഇത്തരം സംഭവങ്ങളെ തുടര്‍ന്ന് കശ്മീര് സ്വദേശികള്‍ക്ക് സുരക്ഷ ഉറപ്പാക്കണമെന്ന് സുപ്രീംകോടതി കര്‍ശന നിര്‍ദേശം നല്‍കിയിരുന്നു.\nJammu KashmirjournalistPulwama Attack


അഗതിമന്ദിരത്തിൽ സ്ത്രീകളെ മർദ്ദിച്ച സംഭവം: സൂപ്രണ്ട് അൻവർ ഹുസൈനെ അറസ്റ്റ് ചെയ്തു\nKochi, First Published 23, Sep 2019, 8:58 PM IST\nജാമ്യമില്ലാ വകുപ്പുകൾ പ്രകാരമാണ് അറസ്റ്റ്. അൻവർ ഹുസൈനെ നാളെ കോടതിയിൽ ഹാജരാക്കും. കൊച്ചി കോർപ്പറേഷന് കീഴിലെ അഗതിമന്ദിരത്തിലാണ് അന്തേവാസിയായ യുവതിക്കും അമ്മയ്ക്കും നേരെ ആക്രമണം നടന്നത്.\nകൊച്ചി: അഗതിമന്ദിരത്തിൽ അമ്മയേയും മകളേയും മർദ്ദിച്ച സംഭവത്തിൽ സൂപ്രണ്ട് അൻവർ ഹുസൈന്റെ അറസ്റ്റ് രേഖപ്പെടുത്തി. പള്ളുരുത്തി പൊലീസ് ആണ് ഹുസൈനെ അറസ്റ്റ് ചെയ്തത്. ജാമ്യമില്ലാ വകുപ്പുകൾ പ്രകാരമാണ് അറസ്റ്റ്. അൻവർ ഹുസൈനെ നാളെ കോടതിയിൽ ഹാജരാക്കും.\nകൊച്ചി കോർപ്പറേഷന് കീഴിലെ അഗതിമന്ദിരത്തിലാണ് അന്തേവാസിയായ യുവതിക്കും അമ്മയ്ക്കും നേരെ ആക്രമണം നടന്നത്. അന്തേവാസിയായ മകളെ അനധികൃതമായി ജോലി ചെയ്യിപ്പിച്ചത് ചോദ്യം ചെയ്തപ്പോഴാണ് സൂപ്രണ്ട് അൻവർ ഹുസൈൻ മർദ്ദിച്ചതെന്നായിരുന്നു പരാതി. അസുഖം മാറിയ മകളെ അഗതിമന്ദിരത്തിലെ സുപ്രണ്ട് അൻവർ ഹുസൈൻ അനധികൃതമായി സ്വന്തം വീട്ടിലെ ജോലികൾ ചെയ്യിപ്പിക്കുന്നതായും എടിഎം കാർഡിൽ നിന്ന് പണം പിൻവലിച്ചിരുന്നതായും പരാതിയുണ്ട്.\nRead More: കൊച്ചിയിലെ അഗതിമന്ദിരത്തിൽ അമ്മയ്ക്കും മകൾക്കും ക്രൂരമർദ്ദനം; വിശദീകരണം തേടി കളക്ടർ\nസ്ത്രീകളെ മർദ്ദിച്ച സംഭവത്തിൽ അന്വേഷണം നടത്താനും കുറ്റക്കാര്‍ക്കെതിരെ കര്‍ശന നടപടിയെടുക്കാനും കെ കെ ശൈലജ സാമൂഹ്യനീതി വകുപ്പ് ഡയറക്ടര്‍ക്ക് നിർദ്ദേശം നൽകിയിരുന്നു. സംഭവത്തിന്റെ റിപ്പോർട്ട് നൽകാൻ പൊലീസിനോട് ജില്ലാ കളക്ടറും ആവശ്യപ്പെട്ടിരുന്നു.\nLast Updated 23, Sep 2019, 9:00 PM IST


കിളി കൂടുകൂട്ടിയത് ബെന്‍സിന്റെ ബോണറ്റില്; സംരക്ഷണമൊരുക്കി ദുബായ് കിരീടാവകാശി | Birds Nest In Dubai Prince Benz Bonnet\nAug 7, 2020, 12:54 PM IST\nമെഴ്‌സിഡസ് ബെന്‍സ് ജി63 എഎംജിയുടെ ബോണറ്റിലാണ് കിളിക്കൂട് സംരക്ഷിച്ചിരിക്കുന്നത്.\nവീടിന്റെ ഇറയത്തും മറ്റും കൂടുകൂട്ടുന്ന പക്ഷികളെയൊക്കെ ഒരുപരിധി വരെ എല്ലാവരും സംരക്ഷിക്കാറുണ്ട്. എന്നാല്, ഇത് വാഹനത്തില് ആയാലോ?, സ്വാഭാവികമായും ആ കൂട് നമ്മള് അവിടെ നിന്നും മാറ്റാനാണ് സാധ്യത. എന്നാല്, ഇവിടെയാണ് ദുബായ് കിരീടാവകാശിയായ ശൈഖ് ഹംദാന് ബിന് മുഹമ്മദ് ബിന് റാഷിദ് അല് മക്തും വ്യത്യസ്തനാകുന്നത്.\nകോടികള് വിലയുള്ള തന്റെ ബെന്‍സ് എസ്‌യുവിയുടെ ബോണറ്റില് കൂടുകൂട്ടിയ കിളിയെ സംരക്ഷിക്കുന്നതിനായി അദ്ദേഹം ദിവസങ്ങളായി തന്റെ വാഹനം ഗ്യാരേജില് നിര്‍ത്തിയിട്ടിരിക്കുകയാണ്. കിളി മുട്ടയിട്ട് അടയിരിക്കുന്നതിനാല് വാഹനത്തിന് സമീപത്തേക്ക് ആരും പോകരുതെന്ന് നിര്‍ദേശം നല്‍കുകയും ബാരിക്കേഡ് ഉപയോഗിച്ച് സംരക്ഷിക്കുകയും ചെയ്തിട്ടുണ്ട്.\nമെഴ്‌സിഡസ് ബെന്‍സ് ജി63 എഎംജിയുടെ ബോണറ്റിലാണ് കിളിക്കൂട് സംരക്ഷിച്ചിരിക്കുന്നത്. ശൈഖ് ഹംദാന് തന്നെയാണ് തന്റെ ഇന്‍സ്റ്റഗ്രാം പേജിലൂടെ ഇക്കാര്യം പങ്കുവെച്ചിരിക്കുന്നത്. ഈ സംഭവം പുറംലോകം അറിഞ്ഞതോടെ നിരവധി ആളുകളാണ് സമൂഹമാധ്യമങ്ങളിലൂടെ അദ്ദേഹത്തെ പ്രശംസിച്ചിരിക്കുന്നത്.\nമെഴിഡസിന്റെ എസ്‌യുവി വാഹനങ്ങളിലെ കരുത്തനായ മോഡലാണ് ജി63 എഎംജി. 5.5 ലിറ്റര് വി ട്വിന് പെട്രോള് എന്‍ജിന് കരുത്തേകുന്ന ഈ വാഹനം 572 ബിഎച്ച്പി പവറും 760 എന്‍എം ടോര്‍ക്കുമാണ് ഉത്പാദിപ്പിക്കുന്നത്. 5.4 സെക്കന്റില് പൂജ്യത്തില് നിന്ന് 100 കിലോമീറ്റര് വേഗത കൈവരിക്കാനുള്ള ശേഷിയും ഈ ആഡംബര എസ്‌യുവിക്കുണ്ട്.\nLook why @HamdanMohammed won't use his G63 forawhile, and here's why.. Suchakind heart ❤ pic.twitter.com/enK2F5OLMa\n— Abdulsalam Alhammadi (@1shj1) August 4, 2020\nContent Highlights: Birds Nest In Dubai Prince Benz Bonnet\n2.5 കോടിയുടെ മെഴ്‌സിഡസ് AMG G63 സ്വന്തമാക്കി ക്രിക്കറ്റ് താരം ഹാര്‍ദിക് പാണ്ഡ്യ\nഅബ്ര ക്യാപ്റ്റനോട് നന്ദി പറഞ്ഞ് ദുബായ് കിരീടാവകാശി


പാചകവാതക വിലവർധന: ബിജെപി സർക്കാരിനെ ട്രോളി രാഹുൽ ഗാന്ധി: Rahul Gandhiadig at the BJP over the recent LPG price hike\nLpg Price Hike Rahul Gandhi Takes Dig At Bjp\nപാചകവാതക സിലിണ്ടറുകളുടെ വില സർക്കാർകഴിഞ്ഞ ദിവസം കുത്തനെ കൂട്ടിയിരുന്നു. ഗാർഹിക സിലിണ്ടറുകളുടെ വില ഒറ്റയടിക്ക് 144 രൂപ 50 പൈസയാണ് കൂട്ടിയത്\nFebruary 13, 2020 05:27:51 pm\nന്യൂഡൽഹി: പാചകവാതക വിലവർധനവിൽ ബിജെപി സർക്കാരിനെ കളിയാക്കി കോൺഗ്രസ് നേതാവ് രാഹുൽ ഗാന്ധി. യുപിഎ സർക്കാരിന്റെ കാലത്ത് പാചകവാതക വില വർധനവിൽ പ്രതിഷേധിച്ച് ഇപ്പോഴത്തെ കാബിനറ്റ് മന്ത്രിയായ സ്‌മൃതി ഇറാനി അടക്കമുളളവർ നടത്തിയ കുത്തിയിരിപ്പ് സമരത്തിന്റെ ചിത്രം പങ്കുവച്ചാണ് രാഹുൽ ബിജെപി സർക്കാരിനെ ട്രോളിയത്.\nRead Also: മിസ്റ്റർ കേജ്‌രിവാൾ, ഇനിയെങ്കിലും നിങ്ങൾക്ക് ഷഹീൻ ബാഗ് സന്ദർശിച്ചുകൂടെ?\nഎൽ‌പി‌ജി സിലിണ്ടറുകളുടെ 150 രൂപ വിലവർധനവിനെ എതിർത്ത ബിജെപി അംഗങ്ങളോട് താൻ യോജിക്കുന്നുവെന്നാണ് ചിത്രത്തൊടൊപ്പം രാഹുൽ കളിയാക്കിക്കൊണ്ട് ട്വീറ്റ് ചെയ്തത്.\nപാചകവാതക സിലിണ്ടറുകളുടെ വില സർക്കാർ കഴിഞ്ഞ ദിവസം കുത്തനെ കൂട്ടിയിരുന്നു. ഗാർഹിക സിലിണ്ടറുകളുടെ വില ഒറ്റയടിക്ക് 144 രൂപ 50 പൈസയാണ് കൂട്ടിയത്. ഇതോടെ 714 രൂപയായിരുന്ന 14.2 കിലോ സിലിണ്ടറുകളുടെ വില 858.50 രൂപയായി. എന്നാൽ സബ്സിഡി നിരക്കുകൾ സർക്കാർ വർധിപ്പിച്ചതിനാൽ വിലക്കയറ്റം വലിയ രീതിയിൽ ഉപയോക്താക്കളെ ബാധിച്ചേക്കില്ല.\nഡൽഹി തിരഞ്ഞെടുപ്പ് ഫലത്തിന് പിന്നാലെയാണ് സിലിണ്ടറുകളുടെ വില കൂട്ടിയത്. 2014 ജനുവരിക്കു ശേഷം ഇതാദ്യമായാണ് ഒറ്റയടിക്ക് ഇത്രയും തുക കൂട്ടുന്നത്. എല്ലാ മാസവും ഒന്നാം തിയതിയാണ് സിലിണ്ടർ വില വർധിപ്പിക്കുന്നത്. എന്നാൽ, ഫെബ്രുവരി മാസത്തിൽ വില വർധിപ്പിച്ചിരുന്നില്ല. തിരഞ്ഞെടുപ്പ് മുന്നിൽ കണ്ടായിരുന്നു വില വർധനവ് തൽക്കാലത്തേക്ക് മാറ്റിവച്ചതെന്നായിരുന്നു റിപ്പോർട്ട്.


വിലാപങ്ങള് മതിയാക്കി കര്‍മഭൂമിയില് ഊര്‍ജസ്വലരാവുക – JIH Kerala\nMarch 26, 201902001\nരാജ്യത്തിന്റെ മതേതര ജനാധിപത്യ തത്ത്വങ്ങൾ ഗുരുതരമായ പ്രതിസന്ധി നേരിട്ടുകൊണ്ടിരിക്കുന്ന സാഹചര്യത്തിലാണ് ഈ പൊതു തെരഞ്ഞെടുപ്പ് നടക്കുന്നത്. സ്വാതന്ത്ര്യാനന്തരം രാജ്യത്തിന്റെ അടിസ്ഥാന മൂല്യങ്ങൾ നിരന്തരം ചോദ്യം ചെയ്യപ്പെട്ടിരുന്നെങ്കിലും ഇന്നത്തെ പോലെയുള്ള സാഹചര്യം മുമ്പുണ്ടായിട്ടില്ല. ജനാധിപത്യത്തെയും മതനിരപേക്ഷതയെയും സഹവർത്തിത്വത്തെയും വെല്ലുവിളിക്കുന്ന സംഘ്പരിവാർ ശക്തികളുടെ നെറികെട്ട ഭരണത്തിനാണ് കഴിഞ്ഞ അഞ്ച് വർഷം രാജ്യം സാക്ഷിയായത്. സ്വാതന്ത്ര്യത്തിനായുള്ള പോരാട്ടത്തെ പിന്നിൽനിന്ന് കുത്തുകയും ബഹുസ്വരതക്കെതിരെ നിലയുറപ്പിക്കുകയും ചെയ്ത വിഭാഗത്തിന്റെ കൈകളിൽ രാജ്യത്തിന്റെ അധികാരം ഏൽപ്പിക്കപ്പെട്ടു എന്നത് നമ്മുടെ ജനാധിപത്യ കാഴ്ചപ്പാടിന്റെ പരിമിതിയെ വെളിപ്പെടുത്തുന്നുണ്ട്. വെറുപ്പിന്റെയും വിദ്വേഷത്തിന്റെയും യുദ്ധവെറിയുടെയും രാഷ്ട്രീയമാണ് അവർ പയറ്റിയത്. പൗരന്മാർക്ക് സൈ്വര ജീവിതം അസാധ്യമായിരിക്കുന്നു. പിന്നാക്ക, ദലിത്, ന്യൂനപക്ഷ വിഭാഗങ്ങൾ പൂർണമായും അരക്ഷിതാവസ്ഥയിലാണ്. കോർപ്പറേറ്റുകൾക്ക് തീറെഴുതിക്കൊടുത്തിരിക്കുന്നു രാജ്യത്തെ. രാഷ്ട്രീയ രംഗം അഴിമതിയിൽ മുങ്ങിയിരിക്കുന്നു. സ്വതന്ത്ര നിരീക്ഷണമോ വിമർശനമോ സാധ്യമാവാത്ത വിധം ഭീകരാന്തരീക്ഷം സൃഷ്ടിക്കപ്പെട്ടിരിക്കുന്നു. ഈ നില തുടർന്നാൽ രാജ്യത്തിന്റെ സമ്പൂർണ നാശമായിരിക്കും ഫലമെന്ന കാര്യത്തിൽ സംശയമില്ല.\nഈ യാഥാർഥ്യം സാധാരണക്കാരൻപോലും തിരിച്ചറിഞ്ഞിരിക്കുന്നു. തങ്ങളുടെ വ്യക്തിജീവിതവും രാജ്യത്തിന്റെ ഭാവിയും സംഘ്പരിവാർ ഭരണകൂടത്തിന് കീഴിൽ സുരക്ഷിതമല്ല എന്ന തിരിച്ചറിവ് അവർക്കുണ്ടായിട്ടുണ്ട്. കൂടുതൽ ജനാധിപത്യപരവും മതനിരപേക്ഷവും സാഹോദര്യത്തിലധിഷ്ഠിതവുമായ കാഴ്ചപ്പാടിലേക്ക് നയിക്കാൻ ഈ തിരിച്ചറിവ് സഹായകമാവും. വിവിധ സംസ്ഥാനങ്ങളിൽ നടന്ന തെരഞ്ഞെടുപ്പുകളിൽ ബി.ജെ.പിക്കേറ്റ തിരിച്ചടികൾ ഇതിന്റെ സൂചനയാണ്.\nസംഘ് പരിവാർ വിരുദ്ധ മതേതര പാർട്ടികൾക്ക് ചരിത്രപരമായ റോൾ ഈ തെരഞ്ഞെടുപ്പിൽ വഹിക്കാനുണ്ട്. സംഘ് പരിവാറിനെ ഭരണത്തിനിന്ന് അകറ്റിനിർത്തുക എന്ന ഒറ്റ പോയിന്റിൽ കേന്ദ്രീകരിക്കാൻ തെരഞ്ഞെടുപ്പിന് മുമ്പും ശേഷവും അവർക്ക് സാധിക്കണം. കോൺഗ്രസ് തുടർന്നുവന്ന മൃദുഹിന്ദുത്വസമീപനങ്ങളാണ് സംഘ് പരിവാറിന് അധികാരത്തിലേക്കുള്ള വഴി എളുപ്പമാക്കിയതും കോൺഗ്രസ്സിനെ പ്രതിരോധത്തിലാക്കിയതും എന്ന് തിരിച്ചറിയണം. അനിവാര്യമായും ഈ അബദ്ധം തിരുത്താൻ കോൺഗ്രസ് തയാറായേ മതിയാകൂ. സംസ്ഥാനങ്ങളിലെ പ്രാദേശികമായ ബലാബലങ്ങളും താൽപര്യങ്ങളും ഇതിന് വിഘാതമാകരുത്. സംഘ് പരിവാർ ഇനിയും അധികാരത്തിലെത്തിയാൽ അത് തങ്ങളുടെ പ്രാദേശിക താൽപര്യങ്ങൾക്കുപോലും എതിരാകുമെന്ന വലിയ ബോധ്യം രാഷ്ട്രീയ പാർട്ടികൾക്ക് ഉാകണം. എൻ.ഡി.എക്ക് വിജയസാധ്യതയുള്ള മണ്ഡലങ്ങളിൽ അവരെ പരാജയപ്പെടുത്തുക എന്ന ലക്ഷ്യത്തോടെ ഒന്നിക്കാൻ മതേതര പാർട്ടികൾക്കാവണം. അത്തരം ചില നീക്കങ്ങൾ രാജ്യവ്യാപകമായി കാണുന്നുണ്ടെന്നത് സന്തോഷകരമാണ്. രാജ്യ താൽപര്യങ്ങൾ മുഖവിലക്കെടുത്ത് വലിയ വിട്ടുവീഴ്ചകൾക്ക് രാഷ്ട്രീയ കക്ഷികൾ തയാറാവേണ്ട സന്ദർഭവുമാണിത്.\nസംഘ് പരിവാർ അധികാരത്തിലെത്തിയതോടെ മുസ്ലിം ജീവിതം തീർത്തും അരക്ഷിതമാണ്. രാജ്യത്ത് കരുത്താർജിച്ചുവരുന്ന ഇസ്ലാമോഫോബിയ വെറുക്കപ്പെട്ട സമൂഹമാക്കി അവരെ ചിത്രീകരിക്കുന്നു. ഭരണകൂടഭീകരതയുടെ ഇരകളാണ് അവരിന്ന്. ഏതുസമയവും പൊതുസമൂഹത്താലും ഭരണകൂടത്താലും കൈയേറ്റം ചെയ്യപ്പെടാമെന്ന നിലയിലാണ് അവരുടെ മൗലികാവകാശങ്ങളും മനുഷ്യാവകാശങ്ങളും. വലിയ വോട്ടുബാങ്കായിരിക്കെ തന്നെ സവിശേഷമായ രാഷ്ട്രീയ സമ്മർദമുയർത്താനോ രാഷ്ട്രീയ മുന്നേറ്റം നടത്താനോ ഇന്ത്യൻ മുസ്ലിംകൾക്ക് സാധിച്ചിട്ടില്ല.\nജനാധിപത്യ രാജ്യമെന്ന നിലക്ക് രാഷ്ട്രീയം തന്നെയാണ് മുസ്ലിം സമുദായത്തിന്റെ അതിജീവനത്തിന്റെ ആദ്യവഴി. തങ്ങളെപ്പോലെ രാജ്യത്തിന്റെ പൊതുധാരയിൽനിന്ന് അകറ്റിനിർത്തപ്പെട്ട മറ്റനേകം പിന്നാക്ക ദലിത് വിഭാഗങ്ങളും, ജനാധിപത്യത്തിലും മതനിരപേക്ഷതയിലും വിശ്വസിക്കുന്നവരും ചേർന്നുള്ള രാഷ്ട്രീയ മുന്നേറ്റമാണ് രാജ്യത്ത് ആവശ്യമായിട്ടുള്ളത്. അത്തരം ബോധ്യങ്ങളും ചലനങ്ങളും രാജ്യത്തിന്റെ നാനാകോണുകളിൽനിന്നും ഉയർന്നുവരുന്നുണ്ട് എന്നത് പ്രതീക്ഷയാണ്. സങ്കുചിത സാമുദായിക താൽപര്യങ്ങൾക്കപ്പുറത്ത് മനുഷ്യാവകാശങ്ങളും ജനാധിപത്യവും ഉയർത്തിപ്പിടിക്കുന്ന മുന്നേറ്റങ്ങളാണ് അനിവാര്യമായിട്ടുള്ളത്.\nസാമൂഹികമായും വിദ്യാഭ്യാസപരമായും ഏറ്റവും പിന്നാക്കം നിൽക്കുന്നവരാണ് മുസ്ലിംകളിൽ ഭൂരിഭാഗവും. വിശേഷിച്ചും ഉത്തരേന്ത്യൻ മുസ്ലിംകൾ. ഇവരെ ഉയർത്തിക്കൊണ്ടുവരിക എന്നതും സമുദായശാക്തീകരണത്തിന്റെ മുന്നുപാധികളാണ്. വിദ്യാഭ്യാസ പ്രവർത്തനങ്ങളിലൂടെയും അധികാര പങ്കാളിത്തം ഉറപ്പു വരുത്തിക്കൊണ്ടും ദീർഘകാല പദ്ധതികൾ ഇതിനാവശ്യമാണ്. ജമാഅത്തെ ഇസ്ലാമിയുടെ നേതൃത്വത്തിൽ നടന്നുവരുന്ന വിഷൻ 2026 ഈ രംഗത്തെ ശ്രദ്ധേയമായ ചുവടുവെപ്പാണ്. സമുദായത്തിലെ വിവിധ വിഭാഗങ്ങൾ ഈ രംഗത്തേക്ക് കടന്നുവരുന്നതും സന്തോഷകരമായ കാര്യമാണ്.\nരാജ്യത്താകമാനം വേട്ടയാടപ്പെടുന്ന ഈ സമുദായത്തിന് ആത്മവിശ്വാസം നൽകാൻ സമുദായ നേതൃത്വത്തിന് കഴിയണം. പീഡിതരാണെന്ന വിലാപങ്ങൾക്കല്ല, ക്ഷിപ്രവേഗത്തിൽ പ്രവർത്തിക്കുന്നതിനാണ് ഇനിയുള്ള കാലം പ്രസക്തിയുള്ളത്. സാമ്പത്തിക, നിയമ, സാങ്കേതിക സഹായങ്ങൾ ഉറപ്പുവരുത്താനും സാധിക്കണം. ഈ രംഗങ്ങളിലെല്ലാം കേരള മുസ്ലിംകളുടെ ബാധ്യത വലിയതാണ്.\nഅതോടൊപ്പം ഇസ്ലാമിന്റെ സന്ദേശമാണ് ആത്യന്തികമായി ഈ രാജ്യത്തെ രക്ഷിച്ചെടുക്കുക എന്ന് രാജ്യനിവാസികളെ ബോധ്യപ്പെടുത്താൻ വലിയ അധ്വാനം സമുദായത്തിന്റെ ഭാഗത്ത് നിന്നുണ്ടാവണം. ഇസ്ലാമിന്റെ സാമൂഹികമൂല്യങ്ങൾ പതിഞ്ഞുകിടക്കുന്ന ഭൂമിയാണ് ഇന്ത്യ. ഇന്ത്യൻ സാമൂഹിക രൂപീകരണത്തിൽ ഇസ്ലാമിനോളം പങ്ക് വഹിച്ച മറ്റൊരു ദർശനമില്ല. അധിനിവേശം നടത്തുക, കൊള്ളയടിക്കുക, നശിപ്പിക്കുക, അടക്കി ഭരിക്കുക തുടങ്ങിയ കർമപരിപാടികളോടെയാണ് യൂറോപ്യർ ഇന്ത്യയിലെത്തിയതെങ്കിൽ, അതിന് നൂറ്റാണ്ടുകൾക്ക് മുമ്പേ സഹവർത്തിത്വത്തിന്റെയും നാഗരിക വികാസത്തിന്റെയും സന്ദേശമാണ് മുസ്ലിംകൾ ഇന്ത്യക്ക് നൽകിയത്. കച്ചവടസംഘങ്ങളായും രാഷ്ട്രീയ മുന്നേറ്റങ്ങളായും ഇന്ത്യയിലെത്തിയ മുസ്ലിംകളോടൊപ്പം ഇസ്ലാമിന്റെ ജീവിതദർശനങ്ങളുമുണ്ടായിരുന്നു. അവരെത്തിപ്പെട്ട നാടിനെ കൊള്ളയടിച്ചുകൊണ്ടുപോവുകയായിരുന്നില്ല, സ്വന്തം നാടായി കണ്ട് അവരവിടെ ജീവിക്കുകയായിരുന്നു. സാഹോദര്യം, സമത്വം, നീതി, സത്യസന്ധത എന്നിങ്ങനെ മുസ്ലിംകൾ ഉയർത്തിപ്പിടിച്ച മൂല്യങ്ങൾ ഇന്ത്യൻ നാനാത്വത്തെയും ബഹുസ്വരതയെയും രൂപപ്പെടുത്തുന്നതിൽ വലിയ പങ്ക് വഹിച്ചിട്ടുണ്ട്. ഏറക്കുറെ അടഞ്ഞ സമൂഹമായിരുന്ന ഇന്ത്യയെ ലോകവുമായി ബന്ധിപ്പിച്ചതും യൂറോപ്യർക്കും മുമ്പേ മുസ്ലിംകളായിരുന്നു.\nപക്ഷേ, ആഗോളതലത്തിൽ പാശ്ചാത്യ, പൗരസ്ത്യഭേദങ്ങളില്ലാതെ ചരിത്രകാരന്മാർ ഇസ്ലാമിനെയും മുസ്ലിംകളെയും പൈശാചികവൽക്കരിച്ചും അപരസ്ഥാനത്ത് നിർത്തിയുമാണ് ചരിത്രമെഴുതിയത്. മുസ്ലിംകൾ വിദേശികളും ആക്രമണകാരികളുമായി ചിത്രീകരിക്കപ്പെട്ടു. മുസ്ലിംകളെ കുറിച്ച തെറ്റായ കാഴ്ചപ്പാടുകൾ സമൂഹത്തിൽ പടരാൻ ഇത് കാരണമായി. ഇന്നും മുസ്ലിംകൾക്കെതിരിലുള്ള തീവ്രവാദ, ഭീകരവാദ മുദ്രകൾ പെട്ടെന്ന് ജനപ്രിയമാകുന്നത് ആഴത്തിൽ പതിഞ്ഞുകിടക്കുന്ന ഈ തെറ്റായ ചരിത്രബോധം കാരണമാണ്. മുസ്ലിം ജനസാമാന്യത്തെയും ഈ ചരിത്രരചന സ്വാധീനിച്ചു. ഭൂതകാലത്തെ കുറിച്ച മാപ്പുസാക്ഷിത്വമനസ്സ് അവരിലും വളർന്നുവന്നു. യഥാർഥത്തിൽ ആത്മവിശ്വാസത്തോടെ ഉയർത്തിപ്പിടിക്കാവുന്ന ഭൂതകാലം മുസ്ലിംകൾക്ക് ഇന്ത്യയിലുണ്ട്. പുതിയ ഗവേഷണപഠനങ്ങളിലൂടെ ഇവ പുറത്തുകൊണ്ട് വരിക എന്നത് പ്രധാനമാണ്. തെറ്റിദ്ധാരണകളകറ്റാൻ ഇത് ഏറെ ഉപകരിക്കും.\nദൈവിക ദർശനത്തിന്റെ വക്താക്കളെന്ന നിലക്ക് ഒട്ടേറെ മൂല്യങ്ങൾ ജീവിതത്തിലുള്ളവരാണ് ഇന്ത്യയിലെ മുസ്ലിംകൾ. പക്ഷേ, അവരതിന്റെ പ്രബോധകർ കൂടിയാണെന്ന തിരിച്ചറിവ് നഷ്ടപ്പെട്ടത് ആ മൂല്യങ്ങളുടെ തിളക്കം സമൂഹത്തിന് ബോധ്യപ്പെടാതിരിക്കാൻ കാരണമായി. ഇസ്ലാമിന്റെ പ്രബോധകരും പ്രചാരകരും കൂടിയാണ് തങ്ങളെന്നുള്ള ബോധ്യം കൂടി മുസ്ലിം സമുദായത്തിനുണ്ടാവുക എന്നത് പ്രധാനമാണ്. അക്കാദമിക മേഖലകളിലും പൊതുസാമൂഹിക വ്യവഹാരങ്ങളിലുമുള്ള സൂക്ഷ്മരാഷ്ട്രീയ ചർച്ചകൾ സമുദായത്തിനകത്ത് ഈ ബോധ്യത്തെ ത്വരിപ്പിക്കുകയും ചെയ്യുന്നുണ്ട് എന്നത് ആഹ്ലാദകരമാണ്.\nരാജ്യത്തിന്റെ വികസന ഭൂപടത്തിന്റെ പുറത്തുള്ളവരാണ് മുസ്ലിംകൾ. വികസനം സമഗ്രമായ ആശയമാണ്. നീതിപൂർവകമായി അത് വിതരണം ചെയ്യപ്പെടണം. പിന്നാക്കം നിന്നുപോയവരെ പ്രത്യേകമായി പരിഗണിക്കുക ഈ നീതിയുടെ താൽപര്യവുമാണ്. നിർഭാഗ്യവശാൽ രാജ്യത്ത് വികസനം ഏകപക്ഷീയമാണ്. അതിന്റെ ഉൽപാദകരും പ്രായോജകരും ഒരേ വിഭാഗമാണ്. അതിന്റെ ഇരകൾ എന്നും ഇരകളായി തന്നെ ഇരിക്കുന്നു. സ്വാതന്ത്ര്യത്തിന്റെ 70 ആണ്ടുകൾക്ക് ശേഷവും അവരുടെ അവസ്ഥ അങ്ങനെ തുടരുന്നതിൽ ഭരണകൂടമാണ് മുഖ്യ ഉത്തരവാദി. മുസ്ലിംകൾ പാർക്കുന്ന പ്രദേശങ്ങൾ പിന്നാക്കമായി പോയതെങ്ങനെയാണ്? 2006-ൽ പുറത്ത് വന്ന സച്ചാർ കമീഷൻ റിപ്പോർട്ട് അത് വിശദീകരിക്കുന്നു്. സച്ചാർ റിപ്പോർട്ടാനന്തരവും ഉന്നമനം ലക്ഷ്യമിട്ടുള്ള വിവിധ പദ്ധതികൾ എവിടെയുമെത്താതെ നിൽക്കുന്നു. വികസനത്തിൽ പാലിക്കേണ്ട മുൻഗണനാക്രമങ്ങൾ പാലിക്കാൻ ഭരണകൂടങ്ങൾ സന്നദ്ധമാവുകയാണ് വേണ്ടത്.\nപ്രബോധനം : 22 മാര്‍ച്ച് 2019


November 16, 2018 , റബീ ഹുസൈന് തങ്ങള്\nവെല്‍ഫെയര് പാര്‍ട്ടി ത്രിദിന പ്രക്ഷോഭത്തിന്‍റെ സമാപന സമ്മേളനം ദേശീയ ജനറല് സെക്രട്ടറി കെ അംബുജാക്ഷന് ഉല്‍ഘാടനം ചെയ്യുന്നു\nതിരുവനന്തപുരം: കേരളത്തില് വിവിധ കുത്തകകളുടെ കൈകളിലുള്ള ഭൂമി തിരിച്ചു പിടിച്ച് ഭൂരഹിതര്‍ക്ക് വിതരണം ചെയ്യാനുള്ള ജനകീയ ഭൂനിയമം പ്രകാശനം ചെയ്ത് വെല്‍ഫെയര് പാര്‍ട്ടി ത്രിദിന പ്രക്ഷോഭം അവസാനിച്ചു. രാജ്യത്തെ വിവിധ രാഷ്ട്രീയ പാര്‍ട്ടികളും കൂട്ടായ്മകളും കുത്തകകള്‍ക്ക് മുന്നില് കീഴടങ്ങി ഭൂമികയ്യേറ്റക്കാരെ സഹായിച്ചു കൊണ്ടിരിക്കുമ്പോള് കുത്തകകളുടെ ഭൂമി തിരിച്ച് പിടിക്കാനുള്ള മാതൃകാ നിയമം അവതരിപ്പിച്ച് വെല്‍ഫെയര് പാര്‍ട്ടി സാമൂഹിക നീതിക്കായുള്ള പോരാട്ടത്തെ ഉയര്‍ത്തിപിടിക്കുകയാണെന്ന് സമാപന സമ്മേളനം ഉല്‍ഘാടനം ചെയ്ത വെല്‍ഫെയര് പാര്‍ട്ടി ദേശീയ ജനറല് സെക്രട്ടറി കെ. അംബുജാക്ഷന് പറഞ്ഞു. ഇവിടെ കീഴാളര്‍ക്കും ദലിതര്‍ക്കുമെതിരെ സര്‍ക്കാറുകളും സവര്‍ണരും പുലര്‍ത്തിയ വിവിധ വിവേചനങ്ങളെ തിരിച്ചറിയേണ്ടതുണ്ട്. അത്തരം അനീതികള്‍കൊണ്ട് ഭൂപരിഷ്‌കരണത്തില് ഭൂമി ലഭിക്കാതിരുന്ന വിവിധ വിഭാഗങ്ങളെ പരിഗണിക്കാനാകണം. അത്തരത്തിലുള്ള സമഗ്രമായ നിയമനിര്‍മാണവും ഭൂപരിഷ്‌കരണവുമാണ് നടക്കേണ്ടതെന്നും അദ്ദേഹം കൂട്ടിച്ചേര്‍ത്തു.\nവെല്‍ഫെയര് പാര്‍ട്ടി പുറത്തിറക്കിയ ജനകീയ ഭൂനിയമത്തിന്റെ കരട് കൂടംകുളം സമരനായകന് എസ്.പി ഉദയകുമാര് കല്ലടത്തണ്ണി ഭൂസമരനായകന് ഷെഫീക്ക് ചോഴിയോടിനും സമരപോരാളികള്‍ക്കും കൈമാറി പ്രകാശനം ചെയ്തു. നിലനില്‍പ്പിനായി സമരം ചെയ്തുകൊണ്ടിരിക്കുന്ന ഭൂസമര പോരാളികള്‍ക്ക് കൂടംകുളം സമരസമിതിയുടെ പിന്തുണയും ഐക്യദാര്‍ഢ്യവും അറിയിച്ച് എസ്.പി ഉദയകുമാര് സംസാരിച്ചു. കുത്തകകളുടെ ലാഭക്കൊതിക്ക് ഇരകളായ വിവിധ വിഭാഗങ്ങള് ഒന്നിച്ച് സമരവുമായി മുന്നോട്ടു വരണമെന്നും ഈ സമരം വിജയിക്കാനുള്ളതാണെന്നും അദ്ദേഹം കൂട്ടിച്ചേര്‍ത്തു.\nവെല്‍ഫെയര് സംസ്ഥാന സെക്രട്ടറി ജോസഫ് ജോണ് സമാപന സമ്മേളനത്തില് അധ്യക്ഷത വഹിച്ചു. ഫ്രറ്റേണിറ്റി സംസ്ഥാന പ്രസിഡന്റ് എസ്.ഇര്‍ഷാദ് മുഖ്യപ്രഭാഷണം നടത്തി. വെല്‍ഫെയര് പാര്‍ട്ടി സംസ്ഥാന സെക്രട്ടറി സജീദ് ഖാലിദ്, ജില്ലാ സെക്രട്ടറി ഷറഫുദ്ദീന് കമലേശ്വരം എന്നിവര് സമാപന സമ്മേളത്തില് സംസാരിച്ചു.\nത്രിദിന പ്രക്ഷോഭത്തിന്റെ മൂന്നാം ദിന പരിപാടികള് എഫ്.ഐ.ടി.യു ദേശീയ ജനറല് സെക്രട്ടറി റസാഖ് പാലേരി ഉല്‍ഘാടനം ചെയ്തു. സംസ്ഥാന സെക്രട്ടറി ജബീന ഇര്‍ഷാദ് അധ്യക്ഷത വഹിച്ചു. സംസ്ഥാന വൈസ്പ്രസിഡന്റ് ശശി പന്തണം മുഖ്യപ്രഭാഷണം നടത്തി. എന്.എം അന്‍സാരി, കെ.കെ കൊച്ച്, ഡോ. ശാരങ്ഗധരന്, മൂവാറ്റുപുഴ അഷ്റഫ് മൗലവി, സജി കൊല്ലം, അഡ്വ. ജയകുമാര്, കെ.സി ശ്രീകുമാര്, ബാബു അറക്കല്, മാഗ്ലിന് ഫിലോമിന യോഹന്നാന്, പി.ജെ മോന്‍സി, എസ് ഇര്‍ഷാദ്, അജയന്, മുസ്തഫാ മലമ്പുഴ, സി.എച്ച് മുത്തലിബ്, സുല്‍ഫി, അനില് കാതിക്കൂടം, ഉസ്മാന് മുല്ലക്കര, അഡ്വ. പി.ഒ ജോണ്, പി.ആര് ശശി, അയ്യപ്പന്‍കുട്ടി, ബുര്‍ഹാന്, നജ്ദ റൈഹാന്, അച്ചാമ്മ ബാബു, അഡ്വ. അനില് കുമാര് പേയാട് എന്നിവര് അവസാന ദിവസം പ്രക്ഷോഭത്തിന് അഭിവാദ്യമര്‍പ്പിച്ച് സംസാരിച്ചു. സമരഭൂമി എന്ന് പേരില് പ്രക്ഷോഭത്തിന്റെ വാര്‍ത്തകളുള്‍പെടുത്തി തയ്യാറാക്കിയ ബുള്ളറ്റില് മിര്‍സാദ് റഹ്മാന് ഭൂസമര പ്രവര്‍ത്തക ഓമനക്ക് നല്‍കി പ്രകാശനം ചെയ്തു.\nജനകീയ സമഗ്ര ഭൂപരിഷ്‌കരണ നിയമം\nജനകീയ സമഗ്ര ഭൂപരിഷ്കരണ നിയമം കൂടംകുളം സമരനായകന് എസ്.പി ഉദയകുമാര് പ്രകാശനം ചെയ്യുന്നു\nകഴിഞ്ഞ വര്‍ഷം വെല്‍ഫെയര് പാര്‍ട്ടി നടത്തിയ ലാന്റ് സമ്മിറ്റിന്റെയും തുടര് പഠനങ്ങളുടെയും ചുരുക്കമാണ് വെല്‍ഫെയര് പാര്‍ട്ടി പറുത്തിറക്കിയ ജനകീയ സമഗ്ര ഭൂപരിഷ്‌കരണ നിയമം. സംസ്ഥാനത്തെ4ലക്ഷം കുടുംബങ്ങള്‍ക്ക് കൃഷിക്കും പാര്‍പിടത്തിനും ആവശ്യമായ ഭൂമി ലഭ്യമാക്കുകയെന്നതാണ് നിയമത്തിന്റെ ആദ്യ ലക്ഷ്യം. ഗ്രാമത്തിലും പട്ടണത്തിലും താമസിക്കാനാവശ്യമായ ഭൂമിയും കാര്‍ഷിക വൃത്തിയില് ഏര്‍പ്പെടുന്നവര്‍ക്ക് 1 ഏക്കറില് കുറയാത്ത ഭൂമിയും നല്‍കണം. മത്സ്യബന്ധനം പോലുള്ള ജോലികളിലേര്‍പ്പെട്ടവര്‍ക്ക് അതിന് യോചിച്ച സ്ഥലങ്ങളില് പാര്‍പിടങ്ങള് ലഭ്യമാക്കണം. ആദിവാസികള്‍ക്ക് നഷ്ടപ്പെട്ട ഭൂമി തിരിച്ചുകൊടുക്കാനാകണം.\nഭൂപരിഷ്‌കരണ നിയമം സെഷന് 81 അനുസരിച്ച് പരിഷ്‌കരണ പരിധിയില് നിന്ന് ഒഴിവാക്കിയ തോട്ടംഭൂമിയെ ഭൂപരിഷ്‌കരണത്തിന് വിധേയമാക്കണം എന്നതാണ് മറ്റൊരു പ്രധാന ആവശ്യം. തോട്ടം ഭൂമിക്ക് പരിധി നിശ്ചയിക്കുകയും ചെയ്യേണ്ടതുണ്ട്. പരിധിക്കപ്പുറമുള്ള ഭൂമി ഭൂരഹിതര്‍ക്ക് വിതരണം ചെയ്യണം.\nനിലവിലെ ഭൂപരിഷ്‌കരണ നിയമത്തിലൂടെ ഏറ്റെടുക്കേണ്ട മിച്ചഭൂമി ഇപ്പോഴും ഏറ്റെടുക്കാതെ ബാക്കിയാണ്. അത് പൂര്‍ത്തീകരിക്കണം. അനധികൃതമായി കൈവശം വെച്ചിരിക്കുന്ന സര്‍ക്കാര് ഭൂമികള്, പാട്ടകാരാര് ലംഘനമോ പാട്ടക്കാലാവധി കഴിഞ്ഞതോ ആയ ഭൂമികള് എന്നിവ തിരിച്ചുപിടിച്ച് ഭൂരഹിതര്‍ക്ക് വിതരണം ചെയ്യാനാകുന്ന നിയമങ്ങളുണ്ടാക്കണം. കൃഷിഭൂമിയും പാരിസ്ഥിതിക പ്രാധാന്യമുള്ള ഭൂമിയും സംരക്ഷിക്കണം. വികസനാവശ്യങ്ങള്‍ക്ക് വേണ്ട ഭൂമി ഉള്‍പെടുന്ന ലാന്റ് ബാങ്ക് ഉണ്ടാവണം.\nഇത്തരം കാര്യങ്ങളെല്ലാം സാധ്യമാകുന്ന സമഗ്രമായ നിയമനിര്‍മാണമാണ് ഉണ്ടാകേണ്ടത്. അതിനായുള്ള നിയമ നിര്‍മ്മാണ നിര്‍ദ്ദേശങ്ങളാണ് വെല്‍ഫെയര് പാര്‍ട്ടി പുറത്തിറക്കിയ ജനകീയ സമഗ്ര ഭൂപരിഷ്‌കരണ നിയമത്തിന്റെ കരട് ഉള്‍കൊള്ളുന്നത്.\nവടക്കാങ്ങര ഈസ്റ്റ് ജുമാമസ്ജിദ് ഈദ്ഗാഹ് സംഘടിപ്പിച്ചു\nരക്ഷാകര്‍തൃ സംഗമം സംഘടിപ്പിച്ചു\nസംഘ്‌പരിവാര് ഭീകരതയെ അതിജയിക്കാന് തൊഴിലാളികള് ഒരുമിക്കണം: ട്രേഡ് യൂണിയന് കോഓര്‍ഡിനേഷന് കമ്മിറ്റി